Kannada-LLM-Labs/Wikipedia-Kn huggingface dataset:
ಱ

ಱ,  (ರ್ರ-)ಕನ್ನಡ ವರ್ಣಮಾಲೆಯ ಮೂರನೇ ಅವರ್ಗೀಯ ವ್ಯಂಜನವಾಗಿದೆ. ಈ ಅಕ್ಷರವನ್ನು ಹೊಸಗನ್ನಡದಲ್ಲಿ ಹೆಚ್ಚಾಗಿಬಳಸುತ್ತಿಲ್ಲವಾದರೂ ಹಳೆಗನ್ನಡ ಸಾಹಿತ್ಯದಲ್ಲಿ ಹೇರಳವಾಗಿ ಬಳಕೆಯಾಗಿದೆ.

ಕನ್ನಡ ಅಕ್ಷರ
ಲ

ಲ, ಕನ್ನಡ ವರ್ಣಮಾಲೆಯ ನಾಲ್ಕನೇ ಅವರ್ಗೀಯ ವ್ಯಂಜನವಾಗಿದೆ. ದಂತ್ಯ ಘೋಷ ಪಾರ್ಶ್ವಿಕ ವ್ಯಂಜನ ಧ್ವನಿ. ಅವರ್ಗೀಯ ವ್ಯಂಜನವರ್ಗದ ಮೂರನೆಯ ಅಕ್ಷರ.

ಚಾರಿತ್ರಿಕ ಹಿನ್ನೆಲೆ 
ಉದ್ದವಾಗಿಯೂ ಚೂಪಾಗಿಯೂ ಇರುವ ಅಶೋಕನ ಕಾಲದ ‘ಲ’ ಎಂಬ ಅಕ್ಷರ ಸಾತವಾಹನ ಕಾಲದಲ್ಲಿ ಅಗಲವಾಗುತ್ತದೆ. ಕದಂಬರ ಕಾಲದಲ್ಲಿ ಕೆಳಗಿನ ಭಾಗ ಅಗಲವಾಗುವುದರ ಜೊತೆಗೆ ಎರಡು ಭಾಗಗಳಾದಂತೆ ಮಾರ್ಪಡುತ್ತದೆ. ರಾಷ್ಟ್ರಕೂಟರ ಕಾಲ ದಲ್ಲಿ ಗಮನಾರ್ಹ ವಾದ ಬದಲಾವಣೆ ಉಂಟಾಗುತ್ತದೆ. ಇದುವರೆವಿಗೂ ಇದ್ದ ರೂಪ ಸಣ್ಣದಾಗಿ ಅದರ ಸುತ್ತಲೂ ಖಂಡವೃತ್ತ ಬಂದು ಸೇರುತ್ತದೆ. ಈ ಖಂಡ ವೃತ್ತವೇ ಮುಂದೆ ಅಕ್ಷರ ಬೆಳೆವಣಿಗೆಗೆ ಸಹಾಯ ವಾಗುತ್ತದೆ. ಕಲ್ಯಾಣಿ ಚಾಳುಕ್ಯರ ಕಾಲದಲ್ಲಿ ಈ ಅಕ್ಷರದ ಬೆಳೆವಣಿಗೆ ಪೂರ್ಣವಾಗಿ ಅದೇ ರೂಪ ಸ್ಥಿರಗೊಳ್ಳುತ್ತದೆ.  
ಕನ್ನಡ ಅಕ್ಷರ

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವ

ವ, ಕನ್ನಡ ವರ್ಣಮಾಲೆಯ ಐದನೇ ಅವರ್ಗೀಯ ವ್ಯಂಜನವಾಗಿದೆ. ದಂತೋಷ್ಠ್ಯ ಘೋಷ ಸಂಘರ್ಷ ವ್ಯಂಜನ ಧ್ವನಿ.

ಚಾರಿತ್ರಿಕ ಹಿನ್ನೆಲೆ 
ಅಶೋಕನ ಕಾಲದ ಬ್ರಾಹ್ಮೀಲಿಪಿಯಲ್ಲಿ ಗುಂಡಾದ ಮತ್ತು ವೃತ್ತಾಕಾರದ ಅಕ್ಷರಗಳು ಬಹು ಕಡಮೆ. ಆದರೆ ವ ಎಂಬ ಅಕ್ಷರ ವೃತ್ತದ ಮೇಲೆ ಒಂದು ಸರಳರೇಖೆಯನ್ನುಳ್ಳದ್ದಾಗಿದೆ. ಸಾತವಾಹನ ಕಾಲದಲ್ಲಿ ಈ ವೃತ್ತ ತ್ರಿಕೋಣಾಕೃತಿಯಾಗಿ ಪರಿವರ್ತಿತವಾಗಿದೆ. ಕದಂಬ ಕಾಲದಲ್ಲಿ ಈ ತ್ರಿಕೋಣ ಅಗಲವಾಗಿ ಸರಳ ರೇಖೆಯ ಒಂದು ಭಾಗದಲ್ಲಿ ಮಾತ್ರ ಬರೆಯಲ್ಪಡುತ್ತದೆ. ರಾಷ್ಟ್ರಕೂಟ ಕಾಲ ದಲ್ಲಿ ಕೆಳಭಾಗದ ಕೊಂಡಿ ಪಕ್ಕದ ರೇಖೆಗೆ ಇನ್ನೂ ಸೇರಿಕೊಂಡಿರುವು ದನ್ನು ಗಮನಿಸ ಬಹುದು. ಇದು ಕಲ್ಯಾಣಿ ಚಾಳುಕ್ಯರ ಕಾಲದಲ್ಲಿ ಬದಲಾ ವಣೆಯನ್ನು ಹೊಂದುತ್ತದೆ. ಆಗ ಪಕ್ಕದ ರೇಖೆ ಕೆಳಭಾಗದ ಕೊಂಡಿಯೊಂದಿಗೆ ಸೇರಿರದೆ ಇರುವುದು ಗಮನಾರ್ಹ. ಕಳಚುರಿ, ಹೊಯ್ಸಳ ಮತ್ತು ಸೇವುಣರ ಕಾಲದಲ್ಲಿ ಈ ಕೊಂಡಿ ಇನ್ನೂ ಸಣ್ಣದಾಗಿ ಪಕ್ಕದ ರೇಖೆಯಿಂದ ದೂರ ಸರಿಯುತ್ತದೆ. ಇದೇ ರೂಪವೇ ವಿಜಯನಗರ ಮತ್ತು ಮೈಸೂರು ಅರಸರ ಕಾಲದಲ್ಲಿಯೂ ಮುಂದುವರಿಯುತ್ತದೆ.

ಕನ್ನಡ ಅಕ್ಷರ

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಶ

ಶ, ಕನ್ನಡ ವರ್ಣಮಾಲೆಯ ಆರನೇ ಅವರ್ಗೀಯ ವ್ಯಂಜನವಾಗಿದೆ. ತಾಲವ್ಯ ಅಘೋಷ ಸಂಘರ್ಷ ವ್ಯಂಜನ ಧ್ವನಿ.

ಚಾರಿತ್ರಿಕ ಹಿನ್ನೆಲೆ 

ಬಾಣದ ಆಕಾರದಲ್ಲಿರುವ ಅಶೋಕನ ಕಾಲದ ಈ ಅಕ್ಷರದ ಸ್ವರೂಪಕ್ಕೂ ಈಗಿನ ಸ್ವರೂಪಕ್ಕೂ ಯಾವ ವಿಧವಾದ ಹೋಲಿಕೆಗಳೂ ಕಂಡು ಬರುವುದಿಲ್ಲ. ಉದ್ದನೆಯ ಈ ಅಕ್ಷರ ಸಾತವಾಹನ ಕಾಲದಲ್ಲಿ ಸಣ್ಣದಾಗಿ ಕದಂಬ ಕಾಲದಲ್ಲಿ ಘಂಟೆಯ ಆಕಾರವನ್ನು ಹೊಂದುತ್ತದೆ.ಎರಡು ಪಾರ್ಶ್ವಗಳನ್ನು ಸೇರಿಸುವ ಒಂದು ರೇಖೆ ಇಲ್ಲಿ ಉದ್ಭವವಾಗುತ್ತದೆ. ಇದೇ ಮುಂದೆ ಪರಿವರ್ತಿತವಾಗಿ ಅಕ್ಷರದ ಕೆಳಭಾಗವಾಗುತ್ತದೆ. ರಾಷ್ಟ್ರಕೂಟ ಕಾಲದಲ್ಲಿಯೂ ಈ ಅಕ್ಷರದಲ್ಲಿ ಅಂತಹ ಬದಲಾವಣೆಗಳೇನೂ ಕಾಣಬರುವುದಿಲ್ಲ. ಆದರೆ ಕಲ್ಯಾಣಿ ಚಾಳುಕ್ಯರ ಕಾಲದಲ್ಲಿ ಬಹು ಬದಲಾವಣೆಗಳನ್ನು ಹೊಂದಿ ಈಗಿನ ಅಕ್ಷರಕ್ಕೆ ಅತಿ ಸಮೀಪವಾಗಿ ಕಾಣಬರುತ್ತದೆ. ಕೆಳಭಾಗದಲ್ಲಿ ಒಂದು ವೃತ್ತಾಕಾರ ಉದ್ಭವವಾಗಿ ಅದು ಪಾಶ್ರ್ವವನ್ನು ಮೀರಿ ಹೊರಬರುತ್ತದೆ. ಇದೇ ಆಕಾರ ಕಳಚುರಿ, ಹೊಯ್ಸಳ ಮತ್ತು ಸೇವುಣ ಕಾಲಗಳಲ್ಲಿಯೂ ಮುಂದುವರಿಯುತ್ತದೆ. ಆದರೆ ವಿಜಯನಗರ ಕಾಲದಲ್ಲಿ ಕೆಳಗಿನ ವೃತ್ತಾಕೃತಿ ಅಗಲವಾಗುವ ಬದಲು ಉದ್ದವಾಗುತ್ತದೆ ಮತ್ತು ಪಾಶ್ರ್ವದ ರೇಖೆಯನ್ನು ಮೀರಿ ಹೊರಬರುವುದಿಲ್ಲ. ಇದೇ ಸ್ವರೂಪವೇ ಇನ್ನೂ ಗುಂಡಗಾಗಿ ಹದಿನೆಂಟನೆಯ ಶತಮಾನದಲ್ಲಿ ಮುಂದುವರಿಯುತ್ತದೆ. 

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ

ಕನ್ನಡ ಅಕ್ಷರ
ಷ

ಷ, ಕನ್ನಡ ವರ್ಣಮಾಲೆಯ ಏಳನೇ ಅವರ್ಗೀಯ ವ್ಯಂಜನವಾಗಿದೆ. ಮೂರ್ಧನ್ಯ ಅಘೋಷ ಸಂಘರ್ಷ ವ್ಯಂಜನ ಧ್ವನಿ.

ಚಾರಿತ್ರಿಕ ಹಿನ್ನೆಲೆ 

ಅಶೋಕನ ಕಾಲದ ಈ ಅಕ್ಷರ ಸಾತವಾಹನ ಕಾಲದಲ್ಲಿ ಅಗಲವಾಗುತ್ತದೆ. ಕದಂಬ ಕಾಲದಲ್ಲಿ ಇದು ಸ್ವಲ್ಪ ಬದಲಾವಣೆಯನ್ನು ಹೊಂದಿ ಗಂಗರ ಕಾಲದಲ್ಲಿ ಈ ಅಕ್ಷರದ ಕೆಳಭಾಗ ಗುಂಡಗೆ ಆಗುತ್ತದೆ. ಕಲ್ಯಾಣಿ ಚಾಳುಕ್ಯರ ಕಾಲದಲ್ಲಿ ಈ ಅಕ್ಷರ ಸ್ಥಿರಗೊಂಡು ಅದೇ ರೂಪವೇ ಕಳಚುರಿ, ಹೊಯ್ಸಳ ಮತ್ತು ಸೇವುಣರ ಕಾಲಗಳಲ್ಲಿ ಉಪಯೋಗಕ್ಕೆ ಬರುತ್ತದೆ. ವೃತ್ತಾಕಾರದಂತಿದ್ದ ಈ ಅಕ್ಷರದ ಕೆಳಭಾಗ ವಿಜಯನಗರ ಕಾಲದಲ್ಲಿ ಗಮನಾರ್ಹವಾದ ಬದಲಾವಣೆಯನ್ನು ವ್ಯಕ್ತಪಡಿಸುತ್ತದೆ. ಕೆಳಗಿನ ವೃತ್ತಾಕಾರ ಖಂಡವೃತ್ತವಾಗಿ ಪರಿವರ್ತಿತಗೊಳ್ಳುತ್ತದೆ. ಹದಿನೆಂಟನೆಯ ಶತಮಾನದಲ್ಲಿ ಈ ಖಂಡವೃತ್ತಕ್ಕೆ ಒಂದು ಸಣ್ಣ ಕೊಂಡಿಯಂತಿರುವ ಆಕಾರ ಸೇರಿ ಅದೇ ರೂಪವೇ ಸ್ಥಿರವಾಗುತ್ತದೆ. 

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕನ್ನಡ ಅಕ್ಷರ
ಸ

ಸ', ಕನ್ನಡ ವರ್ಣಮಾಲೆಯ ಎಂಟನೇ ಅವರ್ಗೀಯ ವ್ಯಂಜನವಾಗಿದೆ.  ವತ್ಸ್ರ್ಯ ಅಘೋಷ ಸಂಘರ್ಷ ವ್ಯಂಜನ ಧ್ವನಿ.

ಚಾರಿತ್ರಿಕ ಹಿನ್ನೆಲೆ 
ಅಶೋಕನ ಕಾಲದ ಈ ಅಕ್ಷರಕ್ಕೂ ಈಗಿನ ಅದೇ ಅಕ್ಷರಕ್ಕೂ ಸಾಮ್ಯವಿರುವ ಅಂಶ ಚೆನ್ನಾಗಿ ತಿಳಿದುಬರುತ್ತದೆ. ಕದಂಬ ಕಾಲದ ಚೌಕತಲೆಯು ಮುಂದೆ ತಲೆಕಟ್ಟಾಗಿ ಪರಿವರ್ತಿತವಾಗಿ ಕಲ್ಯಾಣಿ ಚಾಳುಕ್ಯರ ಕಾಲದಲ್ಲಿ ಸ್ಥಿರಗೊಳ್ಳುತ್ತದೆ. ಅದೇ ರೂಪವೇ ಹೊಯ್ಸಳ, ಕಳಚುರಿ ಮತ್ತು ಸೇವುಣರ ಕಾಲಗಳಲ್ಲಿಯೂ ಮುಂದುವರಿ ಯುತ್ತದೆ. ಆದರೆ ವಿಜಯನಗರ ಅರಸರ ಕಾಲದಲ್ಲಿ ತಲೆಕಟ್ಟಿನ ಕೆಳಗಿದ್ದ ರೇಖೆಯು ಅದೃಶ್ಯವಾಗಿ, ಅದೇ ರೂಪವೇ ಹದಿನೆಂಟನೆಯ ಶತಮಾನದಲ್ಲಿಯೂ ಮುಂದುವರಿಯುತ್ತದೆ. 
ಕನ್ನಡ ಅಕ್ಷರ

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹ

ಹ, ಕನ್ನಡ ವರ್ಣಮಾಲೆಯ ಒಂಬತ್ತನೇ ಅವರ್ಗೀಯ ವ್ಯಂಜನವಾಗಿದೆ. ಕಾಕಲ್ಯ ಘೋಷ ಸಂಘರ್ಷ ವ್ಯಂಜನ ಧ್ವನಿ.ಠಗ

ಚಾರಿತ್ರಿಕ ಹಿನ್ನೆಲೆ 
ಮೌರ್ಯರ ಕಾಲದ ಅತಿ ಸರಳವಾದ ಈ ಅಕ್ಷರದ ರೂಪ, ಒಂದು ರೇಖೆಯು ಸ್ವಲ್ಪ ಬಲಭಾಗಕ್ಕೆ ಬಗ್ಗಿರುವುದೇ ಆಗಿರುತ್ತದೆ. ಸಾತವಾಹನ ಕಾಲದಲ್ಲಿ ಇದರ ಕೆಳಭಾಗ ಅಗಲವಾಗಿಯೂ ಚಪ್ಪಟೆಯಾಗಿಯೂ ಇರುವುದು. ಕದಂಬರ ಕಾಲದಲ್ಲಿ ಬಲಭಾಗದ ರೇಖೆ ಮೇಲಿನವರೆಗೂ ಹೋಗಿ ಕೆಳಗಿಳಿಯುವ ಪ್ರವೃತ್ತಿಯನ್ನು ವ್ಯಕ್ತಪಡಿಸುತ್ತದೆ. ಮುಂದೆ ಇದೇ ರೂಪವೇ ಇದ್ದರೂ ಅಕ್ಷರದ ಮುಖ್ಯಭಾಗ ಅಗಲವಾಗಿರುತ್ತದೆ. ಕಲ್ಯಾಣಿ ಚಾಳುಕ್ಯರ ಕಾಲದಲ್ಲಿ ಈ ಅಕ್ಷರ ಸ್ಥಿರಗೊಂಡು ಅದೇ ರೂಪವೇ ಮುಂದೆಯೂ ಉಪಯೋಗಿಸಲ್ಪಡುತ್ತದೆ. ಹದಿನೆಂಟನೆಯ ಶತಮಾನದ ಈ ಅಕ್ಷರದ ಸ್ವರೂಪಕ್ಕೂ ಈಗಿನ ಸ್ವರೂಪಕ್ಕೂ ಇರುವ ಅಲ್ಪ ವ್ಯತ್ಯಾಸವನ್ನು ಗಮನಿಸಬಹುದು.
    

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ

ಕನ್ನಡ ಅಕ್ಷರ
ಳ

ಳ, ಕನ್ನಡ ವರ್ಣಮಾಲೆಯ ಹತ್ತನೇ ಅವರ್ಗೀಯ ವ್ಯಂಜನವಾಗಿದೆ. ಮೂರ್ಧನ್ಯ ಪಾರ್ಶ್ವಿಕ ವ್ಯಂಜನ ಧ್ವನಿ. 

ಕನ್ನಡ ಅಕ್ಷರ
ೞ

ೞ, (ಳ-) ಕನ್ನಡ ವರ್ಣಮಾಲೆಯ ಹನ್ನೊಂದನೇ ಅವರ್ಗೀಯ ವ್ಯಂಜನವಾಗಿದೆ. ಈ ಅಕ್ಷರವನ್ನು ಹೊಸಗನ್ನಡದಲ್ಲಿ ಹೆಚ್ಚಾಗಿಬಳಸುತ್ತಿಲ್ಲವಾದರೂ ಹಳೆಗನ್ನಡ ಸಾಹಿತ್ಯದಲ್ಲಿ ಹೇರಳವಾಗಿ ಬಳಕೆಯಾಗಿದೆ.

ಕನ್ನಡ ಅಕ್ಷರ
ಜ಼

ಜ಼, ಕನ್ನಡ ವರ್ಣಮಾಲೆಗೆ z ಇಂಗ್ಲಿಷ್ ಅಕ್ಷರದ ಉಪಯೋಗಕ್ಕೆ ಹೊಸದಾಗಿ ಸೇರ್ಪಡೆಯಾದ ವ್ಯಂಜನವಾಗಿದೆ. 

ಕನ್ನಡ ಅಕ್ಷರ
ಅಕ್ಕ

ಅಕ್ಕ ಎಂದರೆ ಹಿರಿಯ ಸಹೋದರಿ.

ಸಮಾಜ
ರಾಜರಾಜೇಶ್ವರಿ ನಗರ

ರಾಜರಾಜೇಶ್ವರಿ ನಗರ ಬೆಂಗಳೂರಿನ ಹೊರವಲಯದಲ್ಲಿರುವ ಒಂದು ಬಡಾವಣೆ.

ಬೆಂಗಳೂರು
ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಕಾರಣರು

ಕಾರಣರು ಅಂದರೆ ಕಾರಣ ಪುರುಷರು; ಒಂದು ವಂಶ ಅಥವಾ ಮನೆತನದ ಮೂಲಪುರುಷರು ಎಂದರ್ಥ. ಬೇರೆ ಯಾವದೇ ದೇವರಿಗಿಂತ ಮುಖ್ಯವಾಗಿ ಕೊಡವರು ತಮ್ಮ ಕಾರಣರನ್ನು ಪೂಜಿಸುತ್ತಾರೆ. ಕೊಡಗಿನಲ್ಲಿ ಕೊಡವರ ಪ್ರತಿ ಮನೆತನಕ್ಕೂ ಹಿರಿಯರು ಕಟ್ಟಿಸಿದ ಐನ್ ಮನೆ ಇದೆ. ಇಲ್ಲಿ ಮೀದಿಕೋಂಬರೆ ಅಥವಾ ಕನ್ನಿಕೋಂಬರೆ ಎಂದು ಕರೆಯಲ್ಪಡುವ ದೇವರ ಕೋಣೆಯಿರುತ್ತದೆ.ಇದರೊಳಗಿನ ಪೂರ್ವಾಭಿಮುಖವಾಗಿರುವ ಗೋಡೆಯ ಎದುರು ಒಂದು ತೂಗುದೀಪವಿರುತ್ತದೆ. ಇದಕ್ಕೆ ತೂಕ್೦ಬೊಳ್‌ಚ ಎನ್ನುವರು. ಇದನ್ನು ಪ್ರತಿದಿನ ಬೆಳ್ಳಂಬೆಳಿಗ್ಗೆ ಹಾಗೂ ಸಂಜೆ ಕಳೆದ ಬಳಿಕ ಹಚ್ಚಿ, ತಮ್ಮ ಮನೆತನದ ಕಾರಣ ಪುರುಷರಿಗೆ ಪ್ರಾರ್ಥನೆಯನ್ನು ಸಲ್ಲಿಸುವರು.  ಗೋಡೆಯ ಮೇಲ್ಭಾಗದಲ್ಲಿ ಒಂದು ಸಣ್ಣ ಗೂಡಿನಲ್ಲಿ ಬೆಳ್ಳಿಯ ಒಂದು ಸಣ್ಣ ಬಟ್ಟಲು ಮತ್ತು ಬೆಳ್ಳಿಯ ಒಂದು ಸಣ್ಣ ಗಿಂಡಿಯಿರುತ್ತದೆ. ನಿತ್ಯವೂ ರಾತ್ರಿಯೂಟದ ಮೊದಲು ಅಂದಿನ ಅಡುಗೆಯನ್ನು ಈ ಬೆಳ್ಳಿಯ ಬಟ್ಟಲಲ್ಲಿ ಮೀದಿಯಿ(ನೈವೇದ್ಯ)ವಿಡುತ್ತಾರೆ. ಗಿಂಡಿಯಲ್ಲಿ ಹಾಲು, ಇಲ್ಲವೇ ನೀರಿಡುತ್ತಾರೆ. ವಿಶೇಷ ಔತಣವನ್ನು ತಯಾರಿಸಿದಾಗಲೂ ನೈವೇದ್ಯವಿಡುತ್ತಾರೆ. ಗಿಂಡಿಯಲ್ಲಿ ಮದ್ಯವನ್ನಿಡುವದೂ ಇದೆ. ಹೆಣ್ಣುಮಕ್ಕಳು ತಮ್ಮ ತವರು ಮನೆಗೆ ಬಂದಾಗ ಮೀದಿಯಿಡುತ್ತಾರೆ. ತಮ್ಮ ಮನೋಭಿಲಾಷೆಯನ್ನು ನಡೆಸಿಕೊಡಲು ಕಾರಣರಿಗೆ ಮೀದಿಯಿಡುವದಾಗಿ ಹರಕೆಹೊರುವದೂ ಸಾಮಾನ್ಯ.

ಹಲವು ಮನೆತನಗಳಿಗೆ ಮನೆಯ ಮುಂಭಾಗದಲ್ಲಿ ಕಾರಣರಿಗೆ ಪ್ರತ್ಯೇಕವಾದ ಸಣ್ಣಗುಡಿಯೊಂದನ್ನು ಪೂರ್ವಾಭಿಮುಖವಾಗಿ ಕಟ್ಟಿರುತ್ತಾರೆ. ಇದಕ್ಕೆ ಕೈಮಡ (ಕೈಮಠ)ವೆನ್ನುತ್ತಾರೆ. ಇವರು ಇಲ್ಲಿ ಮೀದಿಯಿಡುತ್ತಾರೆ. ಕೆಲವೆಡೆ ವರ್ಷಕ್ಕೊಮ್ಮೆ, ಇಲ್ಲವೇ ನಿಯತಕಾಲಕ್ಕೊಮ್ಮೆ, ಕಾರಣತೆರೆ ಕಟ್ಟುತ್ತಾರೆ. ಇದು ಕಾರಣಪುರುಷರ ಹೆಸರಿನಲ್ಲಿ ಆ ಮನೆತನದವರು ಆಚರಿಸುವ ಉತ್ಸವ. ಕಾರಣರು ಆ ಮನೆತನದ ಗಂಡಸೊಬ್ಬನ ಮೇಲೆ ಆವೇಶ ಮಾಡುವದೂ ಉಂಟು.

ಪ್ರತಿ ಮನೆತನದಲ್ಲೂ ವರ್ಷಕ್ಕೊಮ್ಮೆ ಕಾರಣಂಗ್ ಕೊಡ್‌ಪ ವ್ರತಾಚರಣೆಯಿದೆ. ಇದು ಐನ್ ಮನೆಯಲ್ಲಿ ನಡೆಯುವ ಸಾಮೂಹಿಕ ಶ್ರಾದ್ಧ ಕ್ರಿಯೆ. ಮನೆತನದ ಕಾರಣರಿಗೇ ಅಲ್ಲದೆ, ಗತಿಸಿದ ಎಲ್ಲರಿಗೂ ಎಡೆಯಿಡುವ ಪದ್ಧತಿ. ಇದಕ್ಕೆ ಆ ಮನೆತನದಿಂದ ಮದುವೆಯಾಗಿ ಹೋದ ಹೆಣ್ಣುಮಕ್ಕಳೆಲ್ಲರೂ ಬರುವರು. ಎಡೆಯಿಡಲು ಬೇಕಾದ ಅಡುಗೆಯ ಕೆಲಸವೆಲ್ಲ ಇವರದು. ಸಂಜೆಯ ಹೊತ್ತು ಇಟ್ಟ ಎಲ್ಲಾ ಎಡೆಗಳನ್ನು ಶ್ಮಶಾನಕ್ಕೆ ಒಯ್ದಿಡುತ್ತಾರೆ.

ಕೊಡಗು ಜಿಲ್ಲೆ
ಕೊಡವರು
ಕಾರ್ಬಿನ್ ಬ್ಲ್ಯೂ

ಕಾರ್ಬಿನ್ ಬ್ಲ್ಯೂ (ಫೆಬ್ರುವರಿ ೨೧, ೧೯೮೯) , ಅಮೆರಿಕನ್‌ ಬಾಲಕ ನಟರು, ಅಮೆರಿಕದ ಬಾಲ ಗಾಯಕರು, ಅಮೆರಿಕ ದ ನಾಟ್ಯ ಸಂಗೀತಗಾರರು, ಅಮೆರಿಕನ್ ಚಲನಚಿತ್ರ ನಟರು, ಅಮೆರಿಕಾದ ಚಲನಚಿತ್ರ ನಿರ್ಮಾಪಕರು, ಅಮೆರಿಕನ್‌ ಪುರುಷ ರೂಪದರ್ಶಿಗಳು, ಅಮೆರಿಕನ್ ಗಾಯಕರು, ಅಮೆರಿಕ ದ ರಂಗ ಕಲಾವಿದರು, ಅಮೆರಿಕದ ಕಂಠದಾನ ಕಲಾವಿದರು, ಅಮೆರಿಕಾದ ಕಿರುತೆರೆ ನಟರು. ಅವರು ಹೈ ಸ್ಕೂಲ್ ಮ್ಯೂಸಿಕಲ್ ಚಲನಚಿತ್ರ ಸರಣಿಯಲ್ಲಿ, ಡಿಸ್ಕವರಿ ಕಿಡ್ಸ್ ನಾಟಕ ಸರಣಿಯ ಫ಼್ಲೈಟ್ ಟ್ವೆಂಟಿನೈನ್ ಡೌನ್‍ನಲ್ಲಿ, ಮತ್ತು ಡಿಸ್ನಿ ಚ್ಯಾನಲ್ ಮೂಲ ಚಲನಚಿತ್ರ ಜಂಪ್ ಇನ್‍ನಲ್ಲಿ ಅಭಿನಯಿಸಿದರು. ಅವರ ಮೊದಲ ಮುಖ್ಯ ಪಾತ್ರ ಕ್ಯಾಚ್ ದ್ಯಾಟ್ ಕಿಡ್ (೨೦೦೪) ಚಲನಚಿತ್ರದಲ್ಲಾಗಿತ್ತು.

ಚಲನಚಿತ್ರಗಳ ಪಟ್ಟಿ 

 ಹೈ ಸ್ಕೂಲ್ ಮ್ಯೂಸಿಕಲ್  
 ಹೈ ಸ್ಕೂಲ್ ಮ್ಯೂಸಿಕಲ್ 2 
 ಹೈ ಸ್ಕೂಲ್ ಮ್ಯೂಸಿಕಲ್ 3

ಆಕರಗಳು

ಹೊರಗಿನ ಕೊಂಡಿಗಳು 

 ಕಾರ್ಬಿನ್ ಬ್ಲ್ಯೂ ಅಧಿಕೃತ ವೆಬ್ ಸೈಟ್  
 

1989ರಲ್ಲಿ ಜನಿಸಿದವರು
ಅಮೇರಿಕಾದ ಪಾಪ್ ಗಾಯಕರು
ಅಮೆರಿಕ ದ ಸಂಗೀತ ಗಾರರು - ಗೀತಾ ರಚನಕಾರರು
ಇಂಗ್ಲಿಷ್ -ಭಾಷೆಯ ಗಾಯಕರು
ಇಟಲಿಯ ಮೂಲದ ಅಮೆರಿಕಾದ ಜನರು
ಹಾಲಿವುಡ್ ನ ಧ್ವನಿಮುದ್ರಣ ಕಲಾವಿದರು
ನ್ಯೂಯಾರ್ಕ್ ನಗರದಿಂದ ಬಂದ ನಟರು
ನ್ಯೂ ಯಾರ್ಕ ಸಿಟಿಯ ಸಂಗೀತಗಾರರು
ಬ್ರೂಕ್ಲಿನ್‌ ಮೂಲದ ಜನರು
ಬದುಕಿರುವ ಜನರು
ಹಾಲಿವುಡ್ ಚಲನಚಿತ್ರ ಕಲಾವಿದರು
ಪಾಪ್ ಶೈಲಿಯ ಸಂಗೀತಗಾರರು
ಗಂಧನಹಳ್ಳಿ

ಗಂಧನಹಳ್ಳಿ ಗ್ರಾಮವು ಮೈಸೂರು ಜಿಲ್ಲೆಯ ಕೃಷ್ಣರಾಜನಗರ ತಾಲ್ಲೂಕಿನ ಅತಿ ದೊಡ್ಡ ಗ್ರಾಮವಾಗಿದೆ. ಕಾವೇರಿ ನದಿಯ ಎಡಭಾಗದಲ್ಲಿರುವ ಈ ಗ್ರಾಮವು ತಾಲ್ಲೂಕು ಕೇಂದ್ರದಿಂದ ಸುಮಾರು ಹದಿಮೂರು ಕಿ.ಮೀ. ದೂರದಲ್ಲಿದೆ. ಬಹುತೇಕ ಕುರುಬ ಜನಾಂಗದವರೇ ಈ ಗ್ರಾಮದಲ್ಲಿ ಅಧಿಕವಾಗಿದ್ದಾರೆ.

ಮೈಸೂರು ಜಿಲ್ಲೆ
ವಾಮನ್ ರಾಜ್

ಮಂಗಳೂರಿನ ’ಬಂಗಾರ ಪಟ್ಲೇರ್' ಯೆಂದೇ ಹೆಸರುಮಾಡಿರುವ ರಂಗಭೂಮಿ ಕಲಾವಿದ, ವಾಮನ್ ರಾಜ್ ರವರು, 'ಕೋಟಿ ಚೆನ್ನಯ್ಯ'ಎಂಬ ತುಳು ಚಲನ ಚಿತ್ರದಲ್ಲಿ ಚೆನ್ನಯ್ಯನ ಪಾತ್ರ ಅಭಿನಯಿಸಿ, ಅಸಂಖ್ಯಾತ ತುಳು ಕನ್ನಡಿಗರ ಮನೆಮನೆಯಲ್ಲಿ ಪ್ರಸಿದ್ಧರಾಗಿದ್ದಾರೆ.

ಜನನ ಬಾಲ್ಯ,ಮತ್ತು ವೃತ್ತಿ
ಮೂಲತಃ ಮಂಗಳೂರಿನ 'ಬಿಕರ್ನಕಟ್ಟೆ'ಯಲ್ಲಿ ಜನಿಸಿದ 'ವಾಮನ್ ರಾಜ್', ಚಲನಚಿತ್ರ ವಲಯದಲ್ಲಿ, 'ಮಾರಿ ಬಲೆ', 'ಬಂಗಾರ್ ಪಟ್ಲೇರ್' ನ 'ಪಟ್ಲೇರ್' ಪಾತ್ರದಲ್ಲಿ ಎಲ್ಲರ ಮೆಚ್ಚುಗೆ ಗಳಿಸಿದರು. ಕನ್ನಡದ 'ಮದರ್','ಕುದುರೆಮುಖ', ಮೊದಲಾದ ಚಿತ್ರಗಳಲ್ಲಿ ಪ್ರಮುಖ ಭೂಮಿಕೆಯಲ್ಲಿದ್ದರು. ತುಳು ಧಾರಾವಾಹಿ ’ಗುಡ್ಡೆದ ಭೂತ’ದಲ್ಲಿ ಪಾತ್ರವಹಿಸಿದ್ದಾರೆ. ಮರಾಠಿ ಭಾಷೆಯ ಕೆಲವಾರು ಚಲನಚಿತ್ರಗಳಲ್ಲೂ ಅಭಿನಯ ನೀಡಿದ್ದಾರೆ.

ರಂಗಭೂಮಿಯಲ್ಲಿನ ಕೊಡುಗೆ
ಸಾವಿರಕ್ಕೂ ಅಧಿಕ ತುಳು, ಕನ್ನಡ, ಹಿಂದಿ, ಮರಾಠಿ,ನಾಟಕಗಳಲ್ಲಿ ಅಭಿನಯಿಸಿ ರಸಿಕರ ಮೆಚ್ಚುಗೆಗೆ ಪಾತ್ರರಾಗಿದ್ದಾರೆ. ಮುಂಬೈನಗರದ ಸುಮಾರು ನಾಟಕ ನಿರ್ದೇಶಕರ ಬಳಿ ಅಬಿನಯಿಸಿ ಅವರ ಪ್ರೀತ್ಯಾದರಗಳಿಗೆ ಪಾತ್ರರಾಗಿದ್ದಾರೆ.

ಪ್ರಶಸ್ತಿ,ಪಾರಿತೋಷಕಗಳು
 ಸನ್, ೨೦೦೩ ರಲ್ಲಿ, 'ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ'ಯ ಪ್ರಶಸ್ತಿ.
 ಹಲವಾರು ರಾಜ್ಯ ಹಾಗೂ  ರಾಷ್ಟ್ರಮಟ್ಟದ ಪ್ರಶಸ್ತಿಗಳು.

ಮರಣ
೭೨ ವರ್ಷ ಪ್ರಾಯದ,'ವಾಮನ್ ರಾಜ್', ಸನ್ ೨೦೧೧ ರ, ಮೇ ೨ ರಂದು ಮುಂಬೈನ ಉಪನಗರ ಅಂಧೇರಿಯಲ್ಲಿ ನಿಧನರಾಗಿದ್ದಾರೆ. ಪತ್ನಿ ಹಾಗೂ ಇಬ್ಬರು ಪುತ್ರಿಯರನ್ನು ಅಗಲಿದ್ದಾರೆ.
ನಾಟಕಕಾರರು
ಚಲನಚಿತ್ರ ನಟರು
ಮಕರ ರಾಶಿ

ಮಕರರಾಶಿ  ರಾಶಿಚಕ್ರದ (ಜ಼ೋಡಿಯಾಕ್) ಹನ್ನೆರಡು ರಾಶಿಗಳ ಪೈಕಿ ಹತ್ತನೆಯದು (ಕ್ಯಾಪ್ರಿಕಾರ್ನಸ್). ಧನೂ (ಸಜಿಟ್ಟೇರಿಯಸ್) ಮತ್ತು ಕುಂಭರಾಶಿಗಳ (ಅಕ್ವೇರಿಯಸ್) ನಡುವೆ ಇದೆ.  ಸನ್ನಿಹಿತ ಸ್ಥಾನ; ವಿಷುವದಂಶ 20 ಗಂಟೆ. ಮತ್ತು 22 ಗಂಟೆಗಳ ನಡುವೆ ; ಘಂಟಾವೃತ್ತಾಂಶ 10 ಡಿಗ್ರಿ ಯ ಮತ್ತು 25 ಡಿಗ್ರಿಗಳ ನಡುವೆ. ಮೂರನೆಯ ಕಾಂತಿಮಾನದ ಎರಡು ತಾರೆಗಳೂ            (β ಮತ್ತು δ)ನಾಲ್ಕನೆಯ ಮತ್ತು ಮುಂದಿನ ಕಾಂತಿಮಾನದ ತಾರೆಗಳೂ (α2,γ,ξ) ಇವೆ. α1 ಮತ್ತು α2 ಯಮಳತಾರೆಗಳು, ಖಖಿ ಚರಕಾಂತಿಯ ತಾರೆ.  ಈ ರಾಶಿಯ ಇತರ ಸದಸ್ಯವರ್ಗದವು ಕೌತುಕಮಯ ಕಾಯಗಳಿವು :  NGC 6907 ಸುರುಳಿ ಬಾಹುವುಳ್ಳ ಬ್ರಹ್ಮಾಂಡ ; NGC 7909 ಗೋಳೀಯ ಗುಚ್ಛ.

	ಭೂಮಿಯನ್ನು ಪರಿಭ್ರಮಿಸುವಂತೆ ಕಾಣುವ ಸೂರ್ಯ ಮಕರಸಂಕ್ರಾಂತಿ ಬಿಂದು ತಲುಪಿದಾಗ ಉತ್ತರಾಯಣ ಪ್ರಾರಂಭ (ಡಿಸೆಂಬರ್ 21).

ಪುರಾಣೇತಿಹಾಸ 
	ಕ್ರಿಸ್ತಪೂರ್ವದ ಅನೇಕ ಸಹಸ್ರಾರು ವರ್ಷ ಪ್ರಾಚೀನದ ಬ್ಯಾಬಿಲೋನಿಯನ್ನರು ಮತ್ತು ಕಾಲ್ಡೀಯನ್ನರು ಹಾಗೂ ಅನಂತರದ ಗ್ರೀಕರು, ರೋಮನ್ನರು, ಪರ್ಷಿಯನ್ನರು, ಈಜಿಪ್ಷಿಯನ್ನರು ಮತ್ತು ಅರಬ್ಬರು ಈ ರಾಶಿಯನ್ನು ಕಡಲ ಮೇಕೆ (ಸೀ ಗೋಟ್) ಎಂದು ಸಂಭೋಧಿಸುತ್ತಿದ್ದರು.  ಪ್ಯಾನ್ ಗ್ರೀಕರ ಗ್ರಾಮದೇವತೆ ಎಂಬುದಾಗಿಯೂ ಇದನ್ನು ಕರೆಯುತ್ತಿದ್ದುದುಂಟು ಆದರೆ ಇದಕ್ಕೆ ಸಮರ್ಥನೆ ನೀಡುವ ಸುವ್ಯಾಖ್ಯಿತ ಪೌರಾಣಿಕ ಅಂಶಗಳು ಲಭ್ಯವಿಲ್ಲ.  ಮನುಷ್ಯನ ಆತ್ಮ ಸ್ವರ್ಗ ಐದುವಾಗ ದೈವದ ಈ ಮಹಾದ್ವಾರದ ಮೂಲಕ ಸಾಗುತ್ತದೆ ಎಂದು ಹೇಳಿ ಆ ದ್ವಾರವೆ ಈ ರಾಶಿ ಎಂಬುದಾಗಿ ಪರಿಗಣಿಸಿದ್ದರು.  ಪ್ರಾಚೀನ ನಕ್ಷತ್ರಪಟಗಳಲ್ಲಿ ಈ ರಾಶಿಯನ್ನು ಟರಗಿನ ತಲೆಯೂ ಮೀನಿನ ಬಾಲವೂ ಇರುವ ಪ್ರಾಣಿಯ ಹಾಗೆ ಬಿಡಿಸಲಾಗಿದೆ.	

	

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪಶುಪಾಲನೆ

ಪಶುಪಾಲನೆ ಎಂದರೆ ಹಸುಗಳು  ಕುರಿ ಗಳನ್ನೂ ಇತರ ಸಾಕು ಪ್ರಾಣಿಗಳನ್ನು ಸಾಕುವುದು.ಇದು ಅನಾದಿ ಕಾಲದಿಂದಲೂ ಒಂದು ಪ್ರಮುಖ ವೃತ್ತಿಯಾಗಿದೆ.

ಬಾಹ್ಯ ಸಂಪರ್ಕಗಳು
 Research Institute for Animal Husbandry 
 Institute of Genetics and Animal Breeding PAS
 Food and Agriculture Organization of the United Nations (FAO)
 In situ conservation of livestock and poultry, 1992, Online book, Food and Agriculture Organization of the United Nations and the United Nations Environment Programme
 Dr. Temple Grandin's Web Page Livestock Behaviour, Design of Facilities and Humane Slaughter

ಕೃಷಿ
ರೇವು

ರೇವು ಹಡಗುಗಳು ಬಂದುಹೋಗಬಹುದಾದಂಥ ಮತ್ತು ಜನ ಅಥವಾ ಸರಕನ್ನು ನೆಲಕ್ಕೆ ಅಥವಾ ನೆಲದಿಂದ ವರ್ಗಾಯಿಸಬಹುದಾದಂಥ ಒಂದು ಅಥವಾ ಹೆಚ್ಚು ಬಂದರುಗಳನ್ನು ಹೊಂದಿರುವ ತೀರ ಅಥವಾ ಕಿನಾರೆಯ ಮೇಲಿನ ಸ್ಥಳ. ರೇವು ನೆಲೆಗಳನ್ನು ಭೂಮಿ ಮತ್ತು ನೌಕಾಸಂಚಾರ ಯೋಗ್ಯ ನೀರಿಗೆ ಪ್ರವೇಶವನ್ನು ಉತ್ತಮಗೊಳಿಸುವಂತೆ, ವಾಣಿಜ್ಯ ಬೇಡಿಕೆಗಾಗಿ, ಮತ್ತು ಗಾಳಿ ಹಾಗು ಅಲೆಗಳಿಂದ ಆಶ್ರಯಕ್ಕಾಗಿ ಆಯ್ಕೆಮಾಡಲಾಗುತ್ತದೆ. ಹೆಚ್ಚು ಆಳವಾದ ನೀರಿರುವ ರೇವುಗಳು ವಿರಳ, ಆದರೆ ಅಂಥವು ಹೆಚ್ಚು ದೊಡ್ಡ, ಹೆಚ್ಚು ಮಿತವ್ಯಯಕರ ಹಡಗುಗಳನ್ನು ನಿರ್ವಹಿಸಬಹುದು.

ಸಮುದ್ರಯಾನ ಪದಗಳು
ಕನಿಕೆ ನದಿ

ಕನಿಕೆ ನದಿಯು ಕೊಡಗಿನ ಬ್ರಹ್ಮಗಿರಿ ಘಟ್ಟಸಾಲಿನಲ್ಲಿ ಹುಟ್ಟುವ ನದಿ. ಇದು ಹರಿದು ಬರುವಾಗ ಭಾಗಮಂಡಲದಲ್ಲಿ ಕಾವೇರಿ ನದಿಯನ್ನು ಕೂಡುತ್ತದೆ. ಕಾವೇರಿಯು ತಲಕಾವೇರಿಯಲ್ಲಿ ಉಗಮವಾಗಿ, ಬೆಟ್ಟವಿಳಿಯುವಾಗ ನೆಲದಡಿಯಲ್ಲಿ ಸಾಗಿ ತಪ್ಪಲಲ್ಲಿರುವ ಭಾಗಮಂಡಲದಲ್ಲಿ ಹೊರಬಂದಾಗ ಕನಿಕೆಯು ಬಂದು ಸೇರುತ್ತದೆ. ಇವೆರಡು ನದಿಗಳಲ್ಲದೆ ಭಾಗಮಂಡಲದಲ್ಲಿ ಸುಜ್ಯೋತಿ ಎಂಬ ಅದೃಶ್ಯ ರೂಪದ ನದಿಯೂ ಸಂಗಮಿಸುತ್ತದೆಯೆಂದು ಪ್ರತೀತಿ. ಹಾಗಾಗಿ ಈ ಕ್ಷೇತ್ರವನ್ನು ತ್ರಿವೇಣೀ ಸಂಗಮವೆಂದು ಕರೆಯುತ್ತಾರೆ.

ಆಧಾರ

ಕೊಡವರ ಜಾನಪದ ಹಾಡುಗಬ್ಬ - 'ಕಾವೇರಮ್ಮೆರ ಪಾಟ್ಟ್'.

 ಕೊಡಗು ಜಿಲ್ಲೆ
 ನದಿಗಳು
೨೦೧೧ ಐ.ಸಿ.ಸಿ ಕ್ರಿಕೆಟ್ ವಿಶ್ವ ಕಪ್

೨೦೧೧ರ ಐಸಿಸಿ ವಿಶ್ವ ಕಪ್ ಕ್ರಿಕೆಟ್ ಪಂದ್ಯಾವಳಿಯು ಹತ್ತನೆಯ ವಿಶ್ವ ಕಪ್ ಕ್ರಿಕೆಟ್ ಪಂದ್ಯಾವಳಿ. ಭಾರತ, ಶ್ರೀಲಂಕಾ ಮತ್ತು ಬಾಂಗ್ಲಾದೇಶಗಳು ಈ ಪಂದ್ಯಾವಳಿಯ ಆತಿಥ್ಯ ವಹಿಸಿದ್ದವು. ಪಂದ್ಯಾವಳಿಯಲ್ಲಿ ಹದಿನಾಲ್ಕು ತಂಡಗಳು ಭಾಗವಹಿಸಿದ್ದವು. ಅಂತಿಮ ಪಂದ್ಯದಲ್ಲಿ ಭಾರತವು ಶ್ರೀಲಂಕಾ ತಂಡವನ್ನು ಮಣಿಸಿ ಈ ಪಂದ್ಯಾವಳಿಯನ್ನು ಗೆದ್ದುಕೊಂಡಿತು. ಭಾರತದ ಆಟಗಾರ ಯುವರಾಜ್ ಸಿಂಗ್ ಸರಣಿ ಪುರುಷೋತ್ತಮ ಪ್ರಶಸ್ತಿ ಪಡೆದರು

ಕ್ರಿಕೆಟ್
ಭಿಂಗಾರ್

ಭಿಂಗಾರ್ ಮಹಾರಾಷ್ಟ್ರ ರಾಜ್ಯದ ಅಹ್ಮೆದ್‌ನಗರ ಜಿಲ್ಲೆಯಲ್ಲಿರುವ ಒಂದು ಸ್ಥಳ. ಇದು ಗಾಂಧೀವಾದಿ ಅಣ್ಣಾ ಹಜಾರೆಯವರ ಜನ್ಮ ಸ್ಥಳವಾಗಿದೆ.

ಮಹಾರಾಷ್ಟ್ರ
ಪಳನಿ ಮುರುಗನ್ ದೇವಾಲಯ

ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ 

ತಮಿಳುನಾಡು
ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ತಿರುಚೆಂದುರ್

ತಿರುಚೆಂದುರ್ ತಮಿಳು ನಾಡು ರಾಜ್ಯದ ತೂತುಕುಡಿ ಜಿಲ್ಲೆಯಲ್ಲಿರುವ ಒಂದು ಪಟ್ಟಣ. ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ(ಮುರುಗ).ಇದು ಮುರುಗನ ಆರು ಮುಖ್ಯ ಕ್ಷೇತ್ರಗಳಲ್ಲಿ ಒಂದು.

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ತಮಿಳುನಾಡು
ಸ್ವಾಮಿಮಲೈ ಮುರುಗನ್ ದೇವಾಲಯ

ತಮಿಳುನಾಡಿನ ತಂಜಾವೂರು ಜಿಲ್ಲೆಯಲ್ಲಿರುವ ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ. 

ದೇವಾಲಯಗಳು
ತಿರುಥನಿ ಮುರುಗನ್ ದೇವಾಲಯ

ತಮಿಳುನಾಡಿನಲ್ಲಿ ತಿರುಥಾನಿ ಬೆಟ್ಟದ ಮೇಲಿರುವ ದೇವಾಲಯ.ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ ಬೆಟ್ಟಕ್ಕೆ ೩೬೫ ದಿನಗಳನ್ನು ಸಂಕೇತಿಸುವ ೩೬೫ ಮೆಟ್ಟಿಲುಗಳಿವೆ.

ತಮಿಳುನಾಡು
ಪಜ್ಹಮುದಿರ್ಚೋಲೈ

ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ 

ತಮಿಳುನಾಡು
ತಿರುಪ್ಪರಮ್ಕುನ್ರಂ ಮುರುಗನ್ ದೇವಾಲಯಗಳು

ತಮಿಳುನಾಡಿನ ತಿರುಪರಂಕುಂಡ್ರಮ್ ಎಂಬಲ್ಲಿರುವ ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ. ಇದನ್ನು ಪಾಂಡ್ಯರು ನಿರ್ಮಿಸಿದ್ದಾರೆಂದು ನಂಬಲಾಗಿದೆ. 

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಮರುದಮಲೈ

ಮರುದಮಲೈ ಮುರುಗನ್ ದೇವಸ್ಥಾನ

ಸುಬ್ರಹ್ಮಣ್ಯ ಸ್ವಾಮೀ ದೇವಾಲಯ,ಮುರುದಮಲೈ ತಮಿಳು ನಾಡು ರಾಜ್ಯದ ಕೊಯಮತ್ತೂರು ಬಳಿ ಮುರುಗ ದೇವರಿಗೆ ಅರ್ಪಿತಮಾದ ಬೆಟ್ಟದ ಮೇಲಿರುವ ದೇವಾಲಯವಾಗಿದೆ.ಇದು ಪಶ್ಚಿಮಘಟ್ಟದಲ್ಲಿರುವ ಒಂದು ಬೆಟ್ಟದ ಮೇಲೆ ಸ್ಥಾಪಿತವಾಗಿದೆ.ಇದು ಕೊಯಮತ್ತೂರು ನಗರದಿಂದ ಸುಮಾರು ೧೨ ಕಿ.ಮೀ ದೂರದಲ್ಲಿದೆ. ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ

Gallery

References

ತಮಿಳುನಾಡು
ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಚೆನ್ನಿಮಲೈ

>

ಚೆನ್ನಿಮಲೈ ತಮಿಳುನಾಡು ರಾಜ್ಯದ ಈರೋಡು ಜಿಲ್ಲೆಯಲ್ಲಿದೆ. ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ(ಮುರುಗ). 

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ತಿನ್ದಲ್ ಮುರುಗನ್ ದೇವಾಲಯ

ಇದು ತಮಿಳುನಾಡಿನ ಪ್ರಸಿದ್ಧ ದೇವಾಲಯ.ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ 

ತಮಿಳುನಾಡು
ಸಿಕ್ಕಲ್ ಸಿಂಗಾರವೇಲನ್ ದೇವಾಲಯ

ಸಿಕ್ಕಲ್ ಸಿಂಗಾರವೇಲನ್ ದೇವಾಲಯವು ತಮಿಳುನಾಡಿನ ನಾಗಪಟ್ಟಿಣಂ ಬಳಿಯಿದೆ. ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ. ಇದು ಶಿವ ಮತ್ತು ವಿಷ್ಣುವಿನ ವಿಗ್ರಹಗಳನ್ನೂ ಒಂದೇ ಆವರಣದಲ್ಲಿ ಹೊಂದಿರುವ ಒಂದು ಅಪರೂಪದ  ದೇವಾಲಯವಾಗಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Excellent article on the temple in "The Hindu" 
http://nagapattinam.nic.in/sikkal.html 
http://www.hindubooks.org/temples/tamilnadu/sikkal/index.htm 
http://www.indiantemples.com/Tamilnadu/m029.html
http://www.murugan.org/temples/sikkal.htm
Tamilnadu tourism page

ತಮಿಳುನಾಡು
ದೇವಾಲಯಗಳು
ವಯಳುರ್ ಮುರುಗನ್ ದೇವಾಲಯ

ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ 

ತಮಿಳುನಾಡು
ವಿರಲಿಮಲೈ ಮುರುಗನ್ ದೇವಾಲಯ

ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ 

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಕುಂರಕುಡಿ

ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ 

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಉತ್ತರ ಸ್ವಾಮಿ ಮಲೈ ದೇವಾಲಯಗಳು

ದೆಹಲಿಯ ಆರ್.ಕೆ.ಪುರದಲ್ಲಿರುವ ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ. ಇದನ್ನು ೧೯೭೩ರಲ್ಲಿ ಶ್ರೀ ಸ್ವಾಮಿನಾಥ ಸೇವಾ ಸಮಿತಿಯವರು ನಿರ್ಮಿಸಿದರು.

ಉಲ್ಲೇಖಗಳು

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ನಲ್ಲೂರ್ ಕಂದಸ್ವಾಮಿ ದೇವಾಲಯ

ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ 

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಬಾತು ಕೆವ್ಸ

ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ 

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಶ್ರೀ ಕಂದಸ್ವಾಮಿ ಕೊವಿಲ್, ಬ್ರಿಕ್ಕ್ ಫೀಲ್ದಸ್

ಶ್ರೀ ಕಂದಸ್ವಾಮಿ ಕೊವಿಲ್, ಬ್ರಿಕ್ಕ್ ಫೀಲ್ದಸ್ ಇದು ಮಲೇಷಿಯಾ ದೇಶದ ಕೌಲಾಲಂಪುರದ ಬ್ರಿಕ್‍ಫಿಲ್ಡ್ಸ್ ಎಂಬಲ್ಲಿರುವ ಹಿಂದೂ ದೇಗುಲ.ಸುಮಾರು ಶತಮಾನಗಳಷ್ಟು ಹಳೆಯದು.ಇದನ್ನು ಮುಖ್ಯವಾಗಿ ಶ್ರೀಲಂಕಾದ ತಮಿಳು ಜನರು ಕಟ್ಟಿದ್ದಾರೆ.
ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ 

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ದೇವಾಲಯಗಳು
ಕಟರಗಮ ದೇವಾಲಯ

ಈ ಕ್ಷೇತ್ರದ ಪ್ರಧಾನ ದೇವರು ಸುಬ್ರಹ್ಮಣ್ಯಸ್ವಾಮಿ. ಬಹುಪಾಲು ಸಿಂಹಳ ಬೌದ್ಧರು, ಹಿಂದೂ ಅಲ್ಪಸಂಖ್ಯಾತ ತಮಿಳು ಜನರು, ಶ್ರೀಲಂಕಾದ ಮೂರರು ಮತ್ತು ವೆಡ್ಡ ಜನರಿಂದ ಪೂಜಿಸಲ್ಪಡುವ ಶ್ರೀಲಂಕಾದ ಕೆಲವೇ ಕೆಲವು ಧಾರ್ಮಿಕ ಸ್ಥಳಗಳಲ್ಲೊಂದು. ಇದು ಸಾಧಾರಣ ದೇಗುಲಗಳ ಸಂಗ್ರಹವಾಗಿದೆ, ಇದರಲ್ಲಿ ಒಂದು ಸ್ಕಂದ ಮುರುಗನ್‍ನಿಗೆ ಮೀಸಲಾಗಿರುವ ದೇಗುಲ ಮತ್ತು ಅತ್ಯಂತ ಪ್ರಮುಖವಾದದ್ದು.

ಉಲ್ಲೇಖಗಳು

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಅಣ್ಣಿಗೇರಿ

ಅಣ್ಣಿಗೇರಿ ಪುರಸಭೆಯು 1973 ರಲ್ಲಿ ಸ್ಥಾಪನೆಯಾಯಿತು.1973 ರಲ್ಲಿ ಸ್ಥಾಪನೆಯಾಯಿತು.ಅಣ್ಣಿಗೇರಿ ಪುರಸಭೆಯು ಅಂಕೊಲಾದಿಂದ ಗೂಟಿಗೆ ಹೋಗುವ ಎನ್ ಎಚ್-63 ರಸ್ತೆಯಲ್ಲಿ ಇದೆ,ಅಣ್ಣಿಗೇರಿ ಪುರಸಭೆ ವ್ಯಾಪ್ತಿಯಲ್ಲಿ 23 ವಾರ್ಡಗಳಿದ್ದು 23 ಚುನಾಯಿತ ಸದಸ್ಯರಿರುತ್ತಾರೆ,ಅಣ್ಣಿಗೇರಿ ಪುರಸಭೆಯ ವ್ಯಾಪ್ತಿಯು ಒಟ್ಟು 32.00 ಚದುರ ಕೀಲೋಮೀಟರ್ ಗಳಿರುತ್ತದೆ,ಚಾಲಿಕ್ಯರು ತಮ್ಮ ಆಡಳಿತದಲ್ಲಿ ಅಣ್ಣಿಗೇರಿಯನ್ನು ತಮ್ಮ ರಾಜಧಾನಿಯನ್ನಾಗಿ ಮಾಡಿಕೊಂಡಿದ್ದರು.

ಇತಿಹಾಸ
ಕಲಚೂರಿ ವಂಶದ ದೊರೆ ಬಿಜ್ಜಳನ ಹಾಗೂ ಚಾಲುಕ್ಯ ದೊರೆ ನಾಲ್ಕನೇ ಸೋಮೇಶ್ವರನ ರಾಜಧಾನಿಯಾಗಿಯೂ ಮತ್ತು ಹೊಯ್ಸಳ ದೊರೆ ವೀರ ಬಲ್ಲಾಳನ ಉಪರಾಜಧಾನಿಯಾಗಿಯೂ ಅಣ್ಣಿಗೇರಿ ಪ್ರಸಿದ್ಧಿ ಪಡೆದಿತ್ತು. ೧೧೫೭ರಲ್ಲಿ ಕಳಚೂರಿ ವಂಶದ ೨ನೇ ಬಿಜ್ಜಳನು ಬಸವಕಲ್ಯಾಣವನ್ನು ವಶಪಡಿಸಿಕೊಂಡಾಗ ಚಾಳುಕ್ಯರು ಅಲ್ಲಿಂದ ಅಣ್ಣಿಗೇರಿಗೆ ತಮ್ಮ ರಾಜಧಾನಿಯನ್ನು ಬದಲಿಸಿದರು.  ಪ್ರಾಚೀನ ಶಾಸನಗಳಲ್ಲಿ ದಕ್ಷಿಣದ ವಾರಣಾಸಿ ಎಂದೇ ಈ ಊರನ್ನು ಉಲ್ಲೇಖಿಸಲಾಗಿದೆ.
ಇಸವಿ ೯೦೨ ರಲ್ಲಿ ಆದಿ ಕವಿ ಪಂಪ ಹುಟ್ಟಿದ ಸ್ಥಳ ಅಣ್ಣಿಗೇರಿ. ಇಲ್ಲಿರುವ ಅಮೃತೇಶ್ವರ ದೇವಾಲಯವು ೧೦೫೦ರಲ್ಲಿ ಕಟ್ಟಲ್ಪಟ್ಟಿದ್ದು ೭೬ ಕಂಬಗಳಿಂದ ಕೂಡಿದ ದ್ರಾವಿಡ ಶೈಲಿಯಲ್ಲಿರುವ ದೇವಸ್ಥಾನ.  ಇದೇ ಮುಂದೆ ೧೧೧೨ರಲ್ಲಿ ಇಟಗಿಯಲ್ಲಿರುವ ದೇವಾಲಯಗಳ ಚಕ್ರವರ್ತಿ ಎಂದು ಕರೆಯಲಾಗುವ ಮಹಾದೇವ ದೇವಸ್ಥಾನಕ್ಕೆ ಸ್ಫೂರ್ತಿಯಾಯಿತೆಂದು ಹೇಳಲಾಗುತ್ತದೆ.

ಜನಗಣತಿ
ಅಣ್ಣಿಗೇರಿ ಪುರಸಭೆಯು 2001 ರ ಜನಗಣತಿಯ ಪ್ರಕಾರ ಅಣ್ಣಿಗೇರಿ ಪುರಸಭೆ ವ್ಯಾಪ್ತಿಯಲ್ಲಿ 25,709 ಜನಸಂಖ್ಯೆಯನ್ನು ಹೊಂದಿರುತ್ತದೆ.

ದೇವಸ್ಥಾನಗಳು
ಅಣ್ಣಿಗೇರಿಯಲ್ಲಿ ಪ್ರಸಿದ್ದವಾದ ಪುರಾತನ ಕಾಲದ ಅಮೃತೇಶ್ವರ ದೇವಸ್ಥಾನವಿದೆ.

638 ವರ್ಷ ಹಳೆಯ ತಲೆಬುರುಡೆ
638 ವರ್ಷ ಹಳೆಯ ತಲೆಬುರುಡೆ ಸಿಕ್ಕಿದ್ದರಿಂದ ಪುರಾತತ್ವ ಇಲಾಖೆಗೆ ಒಳಪಡುತ್ತದೆ.638 ವರ್ಷ ಹಳೆಯ ತಲೆಬುರುಡೆ
ಕರ್ನಾಟಕದ ಪ್ರಮುಖ ಸ್ಥಳಗಳು
ಕರ್ನಾಟಕದ ಇತಿಹಾಸ
ಕರ್ನಾಟಕದ ದೇವಾಲಯಗಳು
ಜಂತರ್ ಮಂತರ್

ಜಂತರ್ ಮಂತರ್ ಒಂದು ವಿಷು ಆಧಾರಿತ ಕಾಲಮಾಪಕ. ಇದರ ಕರ್ಣ ರೇಖೆಯು ಭೂಮಿಯ ಅಕ್ಷಕ್ಕೆ ಸಮಾನಾಂತರವಾಗಿದ್ದು, ಒಂದು ದೊಡ್ಡ ತ್ರಿಕೋನಾಕಾರದ ಸಮಯ ಸೂಚಕ ಹೊಂದಿದೆ. ಈ ಸಮಯ ಸೂಚಕದ ಎರಡೂ ಬದಿಗೆ ಸಮಭಾಜಕ ವೃತ್ತದ ಸಮತಲಕ್ಕೆ ಸಮಾನಾಂತರವಾದ ವೃತ್ತದ ಕಾಲು ಭಾಗದ ಆಕಾರವಿದೆ. ಇದನ್ನು ಅರ್ಧ ಸೆಕೆಂಡಿನಷ್ಟು ನಿಖರವಾಗಿ ದಿನದ ಸಮಯವನ್ನು ಅಳೆಯಲು ಉಪಯೋಗಿಸಲಾಗುತ್ತಿತ್ತು.

ವ್ಯುತ್ಪತ್ತಿ 
ಉಪಕರಣ ಎಂಬ ಅರ್ಥ ಬರುವ ಯಂತ್ರ ಮತ್ತು ಸೂತ್ರ ಅಥವಾ ಲೆಕ್ಕಾಚಾರ ಎಂಬ ಅರ್ಥ ಬರುವ ಮಂತ್ರ - ಈ ಎರಡು ಪದಗಳಿಂದ ಯಂತ್ರ ಮಂತ್ರ ಎಂಬ ಹೆಸರು ಬಂದಿದೆ. ಹಾಗಾಗಿ, ಯಂತ್ರ ಮಂತ್ರ ಎಂದರೆ ಗಣಕೋಪಕರಣ ಎಂಬ ಅರ್ಥ ಬರುತ್ತದೆ.

ಇತಿಹಾಸ 
೧೮ನೇ ಶತಮಾನದ ಮೊದಲ ಭಾಗದಲ್ಲಿ ಜೈಪುರದ ಎರಡನೇ ಮಹಾರಾಜಾ ಜೈ ಸಿಂಗ್‌ನು ದೆಹಲಿ, ಜೈಪುರ, ಉಜ್ಜಯಿನಿ, ಮಥುರಾ ಮತ್ತು ವಾರಣಾಸಿ - ಈ ಐದು ಸ್ಥಳಗಳಲ್ಲಿ ಕಟ್ಟಿಸಿದನು. ಅವುಗಳನ್ನು ೧೭೨೪ ಮತ್ತು ೧೭೩೫ರ ನಡುವೆ ಕಟ್ಟಲಾಯಿತು. ಅವುಗಳಲ್ಲಿ ಮುಖ್ಯವಾದವು:
 ದೆಹಲಿಯ ಯಂತ್ರ ಮಂತ್ರ
 ಜೈಪುರದ ಯಂತ್ರ ಮಂತ್ರ

ಈ ಯಂತ್ರಗಳಿಗೆ ಜ್ಯೋತಿಷ್ಯಕ್ಕೆ ಸಂಬಂಧಿಸಿದ ಲೆಕ್ಕಾಚಾರಗಳನ್ನು ಮಾಡಲು ಬಳಸುವ ಸಾಮ್ರಾಟ್ ಯಂತ್ರ, ಜಯ ಪ್ರಕಾಶ, ರಾಮ ಯಂತ್ರ, ನಿಯತಿ ಚಕ್ರ ಮುಂತಾದ ಹೆಸರುಗಳಿವೆ. ಈ ಕಟ್ಟಡದ ಮೂಲ ಉದ್ದೇಶ ಜ್ಯೋತಿಷ್ಯದ ಲೆಕ್ಕಾಚಾರಗಳನ್ನು ಮಾಡುವುದು ಮತ್ತು ಸೂರ್ಯ, ಚಂದ್ರ ಹಾಗೂ ಗ್ರಹಗಳ ಚಲನೆಯನ್ನು ಗುರುತಿಸುವುದಾಗಿತ್ತು.

ವಿಜ್ಞಾನ ಮತ್ತು ಪ್ರಕೃತಿ ಮಾದರಿಗಳು
ಇ-ಪಾವತಿ

ಇಂಟರ್‌ನೆಟ್‌ ಬ್ಯಾಂಕಿಂಗ್‌ ಸೌಲಭ್ಯದ ಮೂಲಕ ತೆರಿಗೆ ಪಾವತಿ ಮಾಡುವ ಈ ಯೋಜನೆ ತೆರಿಗೆ ಪಾವತಿ ಸೌಲಭ್ಯವನ್ನು ಸುಲಭವಾಗಿಸಲು ವಾಣಿಜ್ಯ ತೆರಿಗೆ ಇಲಾಖೆ ರೂಪಿಸಿರುವ ಕರ್ನಾಟಕ ಸರ್ಕಾರ ದೇಶದಲ್ಲಿಯೇ ಮೊದಲನೆಯದು.
ಅರ್ಥಶಾಸ್ತ್ರ
ಕ್ಯಾಥರಿನ್ ಮಿಡ್ಲ್‌ಟನ್

ಕೇಂಬ್ರಿಜ್‌ನ ರಾಜಕುಮಾರಿ ಕ್ಯಾಥರಿನ್ ಅಥವಾ ಕ್ಯಾಥರಿನ್ ಎಲಿಜಬೆತ್ ಮಿಡ್ಲ್‌ಟನ್ ಅಥವಾ ಜನಪ್ರಿಯವಾಗಿ ಕೇಟ್ (ಜನನ: ಜನವರಿ ೯, ೧೯೮೨) ಅವರು  ರಾಜಕುಮಾರ ವಿಲಿಯಮ್ ಅವರ ಪತ್ನಿ. ಇವರು ಏಪ್ರಿಲ್ ೨೯ರಂದು ವಿವಾಹವಾದರು.

ಉಲ್ಲೇಖಗಳು

೧೯೮೨ ಜನನ
ಬ್ರಿಟೀಷ್ ಸಾಮ್ರಾಜ್ಯ
ದೋರ್ಜೀ ಖಂಡು

ದೋರ್ಜೀ ಖಂಡು (ಜನನ: ಮಾರ್ಚ್ ೧೯, ೧೯೫೫; ಮರಣ: ಏಪ್ರಿಲ್ ೩೦, ೨೦೧೧) ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ಒಬ್ಬ ರಾಜಕಾರಣಿ. ಅವರು ಅರುಣಾಚಲ ಪ್ರದೇಶದ ಆರನೇ ಮುಖ್ಯಮಂತ್ರಿಯಾಗಿದ್ದರು. ಖಂಡು ಅವರು ಸೇಲಾ ಕಣಿವೆಯ ಬಳಿ ಹೆಲಿಕಾಪ್ಟರ್ ಅಪಘಾತದಲ್ಲಿ ನಿಧನರಾದರು.

ಉಲ್ಲೇಖಗಳು

೧೯೫೫ ಜನನ
೨೦೧೧ ನಿಧನ
ರಾಜಕಾರಣಿಗಳು
ಷಾರ್ಲೊಟ್ಟೆ'ಸ್ ವೆಬ್

ಷಾರ್ಲೊಟ್ಟೆ'ಸ್ ವೆಬ್ ಅಮೇರಿಕಾದ ಒಂದು ಮಕ್ಕಳ ಕಾದಂಬರಿ.

ಕಾದಂಬರಿಗಳು
ಷಾರ್ಲೊಟ್ಟೆ'ಸ್ ವೆಬ್ (೧೯೭೩ರ ಚಲನಚಿತ್ರ)

ಷಾರ್ಲೊಟ್ಟೆ'ಸ್ ವೆಬ್ ೧೯೭೩ರ ಅಮೇರಿಕಾದ ಒಂದು ಆನಿಮೇಟಡ್ ಚಲನಚಿತ್ರ. ಈ ಚಿತ್ರವನ್ನು ಚಾರ್ಲ್ಸ್ ಎ ನಿಕೋಲ್ಸ್ ಮತ್ತು ಇವಾವೊ ಟಕಮೊಟೊ, ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ಜೋಸೆಫ್ ಬಾರ್ಬೆರಾ ಮತ್ತುವಿಲಿಯಮ್ ಹಾನ್ನಾ.ಈ ಚಿತ್ರದಲ್ಲಿ ಬರುವ ಪಾತ್ರಗಳು ಡೆಬ್ಬಿ ರೆನಾಲ್ಡ್ಸ್, ಪಾಲ್ ಲಿಂಡೆ, ಹೆನ್ರಿ ಗಿಬ್ಸನ್ ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ರಿಚರ್ಡ್ ಎಂ ಶೆರ್ಮನ್ ಮತ್ತು ರಾಬರ್ಟ್ ಬಿ ಶೆರ್ಮನ್.ಈ ಚಿತ್ರದ ಛಾಯಾಗ್ರಹಕರು ಡಿಕ್ ಬ್ಲಂಡ್ವೆಲ್,ರಾಲ್ಫ್ ಮಿಗ್ಲಿಯೋರಿ,ರಾಯ್ ವೇಡ್,ಡೆನ್ನಿಸ್ ವೀವರ್.ಈ ಚಿತ್ರದ ಸಂಕಲನಕಾರರು ಲ್ಯಾರಿ ಸಿ ಕೋವನ್,ಪ್ಯಾಟ್ ಫೋಲೆ. ಈ ಚಿತ್ರವು $೨.೪ ಮಿಲಿಯನ್ ಹಣವನ್ನು ಸಂಗ್ರಹಿಸಿತು.

ಉಲ್ಲೇಖಗಳು

ಶರಣರ ಮಹಾತ್ಮರ-ಮಹಾನ್ ವ್ಯಕ್ತಿಗಳ
ತತ್ವಗಳನ್ನ ತನ್ನ ಜೀವನದಲ್ಲಿ
ಅಳವಡಿಸಿಕೊಂಡು ಹೋಗುವವನೆ
ನಿಜವಾದ ದೇಶಪ್ರೇಮಿ....

           -ಬಸವ.ವಿನಯ್(VP)

ಬಾಹ್ಯ ಸಂಪರ್ಕಗಳು
 
 
 
 
 

ಚಲನಚಿತ್ರಗಳು
ಡೊಮಿನಿಕ್ ಸ್ಟ್ರಾಸ್ ಕಾನ್

ಡೊಮಿನಿಕ್ ಗ್ಯಾಸ್ಟನ್ ಆಂಡ್ರೆ ಸ್ಟ್ರಾಸ್ ಕಾಹ್ನ್ ಅವರು ೧೯೪೯  ಎಪ್ರಿಲ್ ೨೫ ರಂದು ಜನಿಸಿದ್ದರು.ಇವರು ಮಾಜಿ ಫ್ರೆಂಚ್ ರಾಜಕಾರಣಿ .ಅಂತರರಾಷ್ಟ್ರೀಯ ಹಣಕಾಸು ನಿಧಿಯ (ಐಎಂಎಫ್) ಮುಖ್ಯಸ್ಥ ಡೊಮಿನಿಕ್ ಸ್ಟ್ರಾಸ್ ಕಾನ್ . 
ಕಾನ್ ಅವರು ೧೯೯೭ ರಿಂದ ೧೯೯೯ರ ವರೆಗೆ ಫ್ರಾನ್ಸ್‌ನ ಆರ್ಥಿಕ ಸಚಿವರಾಗಿದ್ದರು. ಕಳೆದ ವರ್ಷದ ಜಾಗತಿಕ ಆರ್ಥಿಕ ಬಿಕ್ಕಟ್ಟನ್ನು ಸಮರ್ಥವಾಗಿ ಎದುರಿಸುವಲ್ಲಿ ಕಾನ್ ಪ್ರಮುಖ ಪಾತ್ರ ವಹಿಸಿದ್ದರಿಂದ ಪ್ರಮುಖ ರಾಷ್ಟ್ರಗಳ ಮೆಚ್ಚುಗೆಗೆ ಪಾತ್ರರಾಗಿದ್ದರು.

ಉಲ್ಲೇಖಗಳು
ಕರ್ನಾಟಕದ ರಾಜ್ಯಪಾಲರುಗಳ ಪಟ್ಟಿ



ಮೈಸೂರು ಮತ್ತು ಕರ್ನಾಟಕದ ಈವರೆಗಿನ ರಾಜ್ಯಪಾಲರು

ಕರ್ನಾಟಕದ ರಾಜ್ಯಪಾಲರು
ಧರ್ಮವೀರ

ಧರ್ಮವೀರ(20 ಜನವರಿ 1906 – 16 ಸೆಪ್ಟೆಂಬರ್ 2000)ಕರ್ನಾಟಕ, ಪಂಜಾಬ್ ಮತ್ತು ಪಶ್ಚಿಮ ಬಂಗಾಳ ರಾಜ್ಯಗಳಲ್ಲಿ ರಾಜ್ಯಪಾಲರಾಗಿದ್ದವರು. ಇವರು ಇದಕ್ಕೂ ಮೊದಲು ಭಾರತ ಆಡಳಿತ ಸೇವೆಯಲ್ಲಿದ್ದು ಸಂಪುಟ ಕಾರ್ಯದರ್ಶಿಯಾಗಿ ನಿವೃತ್ತರಾದವರು. ಇವರಿಗೆ ೧೯೯೯ರ ಸಾಲಿನ ಪದ್ಮವಿಭೂಷಣ ಪ್ರಶಸ್ತಿ ದೊರೆತಿದೆ.

ರಾಜಕಾರಣಿಗಳು
ಕರ್ನಾಟಕದ ರಾಜ್ಯಪಾಲರು
ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಗೋಪಾಲ್ ಸ್ವರೂಪ್ ಪಾಠಕ್

ಗೋಪಾಲ್ ಸ್ವರೂಪ್ ಪಾಠಕ್  ಭಾರತದ ನಾಲ್ಕನೇ  ಉಪರಾಷ್ಟ್ರ ಪತಿಗಳಾಗಿದ್ದರು. ಕರ್ನಾಟಕದ ರಾಜ್ಯಪಾಲರಾಗಿ, ಇವರ ಅವಧಿ	೧೩ ಮೇ ೧೯೬೭	 ರಿಂದ ೩೦ ಆಗಸ್ಟ್ ೧೯೬೯	ವರೆಗೆ. ಅವಧಿ  1969-1974.

ಉಲ್ಲೇಖಗಳು

ರಾಜಕಾರಣಿಗಳು
ಕರ್ನಾಟಕದ ರಾಜ್ಯಪಾಲರು
ಮೋಹನಲಾಲ್ ಸುಖಡಿಯಾ

ಮೋಹನ್ ಲಾಲ್ ಸುಖಡಿಯಾ (31 ಜುಲೈ 1916 - 2 ಫೆಬ್ರವರಿ 1982) ಒಬ್ಬ ಭಾರತೀಯ ರಾಜಕಾರಣಿ ಆಗಿದ್ದರು, ಅವರು 17 ವರ್ಷಗಳ ಕಾಲ (1954-1971) ರಾಜಸ್ಥಾನದ ಮುಖ್ಯಮಂತ್ರಿಯಾಗಿ ಕಾರ್ಯನಿರ್ವಹಿಸಿದರು. ಅವರು 38 ನೇ ವಯಸ್ಸಿನಲ್ಲಿ ಮುಖ್ಯಮಂತ್ರಿಯಾದರು ಮತ್ತು ರಾಜಸ್ತಾನದಲ್ಲಿ ಪ್ರಮುಖ ಸುಧಾರಣೆಗಳು ಮತ್ತು ಬೆಳವಣಿಗೆಗಳನ್ನು ತರುವ ಜವಾಬ್ದಾರಿಯನ್ನು ಹೊಂದಿದ್ದರು. ಇದಕ್ಕಾಗಿ ಅವರು "ಆಧುನಿಕ ರಾಜಸ್ಥಾನದ ಸ್ಥಾಪಕ" ಎಂದು ಇನ್ನೂ ವ್ಯಾಪಕವಾಗಿ ಪೂಜಿಸಲ್ಪಡುತ್ತಾರೆ. ನಂತರ ಅವರ ವೃತ್ತಿಜೀವನದಲ್ಲಿ ಸುಖದಿಯ ಅವರು ಕರ್ನಾಟಕ, ಆಂಧ್ರ ಪ್ರದೇಶ ಮತ್ತು ತಮಿಳುನಾಡು ಗವರ್ನರ್ ಆಗಿ ಸೇವೆ ಸಲ್ಲಿಸಿದರು

ಉಲ್ಲೇಖಗಳು 

 

ರಾಜಕಾರಣಿಗಳು
ಉಮಾ ಶಂಕರ ದೀಕ್ಷಿತ್

''
ಉಮಾ ಶಂಕರ ದೀಕ್ಷಿತ್  ಭಾರತ ಸರ್ಕಾರದ ಸಚಿವರಾಗಿ ಮತ್ತು ಪಶ್ಚಿಮ ಬಂಗಾಳ ಮತ್ತು ಕರ್ನಾಟಕದ ರಾಜ್ಯಪಾಲರಾಗಿ ಸೇವೆ ಸಲ್ಲಿಸಿದ್ದರು.ಇವರು ಕಾನ್‍ಪುರ್‍‍ನಲ್ಲಿ ತಮ್ಮ ವಿದ್ಯಾಭ್ಯಾಸವನ್ನು ಪಡೆದರು.
೧೯೮೯ರಲ್ಲಿ ಪದ್ಮವಿಭೂಷಣ ಪ್ರಶಸ್ತಿ ನೀಡಲಾಯಿತು.
೧೦ ಜನೆವರಿ ೧೯೭೬	ರಿಂದ ೨ ಆಗಸ್ಟ್ ೧೯೭೭	ವರೆಗೆ ಕರ್ನಾಟಕದ ರಾಜ್ಯಪಾಲರಾಗಿ ಸೇವೆ ಸಲ್ಲಿಸಿದ್ದರು.

ಉಲ್ಲೇಖಗಳು

ಕರ್ನಾಟಕದ ರಾಜ್ಯಪಾಲರು
ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಗೋವಿಂದ ನಾರಾಯಣ

ಗೋವಿಂದ ನಾರಾಯಣ ಕರ್ನಾಟಕದ ಎಂಟನೆಯ ರಾಜ್ಯಪಾಲರು , ಇವರ ಅವಧಿ	೨ ಆಗಸ್ಟ್ ೧೯೭೭	ರಿಂದ ೧೫ ಏಪ್ರಿಲ್ ೧೯೮೩	ವರೆಗೆ.ಇವರು ಮೂಲತಃ ಭಾರತೀಯ ನಾಗರಿಕ ಸೇವೆಯಲ್ಲಿದ್ದು,ನಿವೃತ್ತರಾದ ಬಳಿಕ ರಾಜ್ಯಪಾಲರಾಗಿ ಆಯ್ಕೆಯಾದವರು. 

ಅವರು ಮೈನ್ಪುರಿ, ಉತ್ತರ ಪ್ರದೇಶದಲ್ಲಿ ಒಂದು ಕಾಯಸ್ಥ ಕುಟುಂಬದಲ್ಲಿ ಜನಿಸಿದರು. ಅವರು ಅಲಹಾಬಾದ್ ವಿಶ್ವವಿದ್ಯಾಲಯ ಮತ್ತು ಆಕ್ಸ್ಫರ್ಡ್ ವಿಶ್ವವಿದ್ಯಾನಿಲಯದಲ್ಲಿ ಶಿಕ್ಷಣವನ್ನು ಪಡೆದರು.
ಅವರು ಹಿಂದೆ ಭಾರತದ ೧೨ನೇ ರಕ್ಷಣಾ ಕಾರ್ಯದರ್ಶಿಯಾಗಿ (೧೯೭೩- ೧೯೭೫), ಭಾರತದ ಗೃಹ ಕಾರ್ಯದರ್ಶಿಯಾಗಿ (೧೯೭೧- ೧೯೭೩) ಮತ್ತು ಉತ್ತರ ಪ್ರದೇಶದ ಮುಖ್ಯ ಕಾರ್ಯದರ್ಶಿಯಾಗಿ (೧೯೫೮- ೧೯೬೧) ಸೇವೆ ಸಲ್ಲಿಸಿದ್ದಾರೆ.

ರಾಜಕಾರಣಿಗಳು
ಎ. ಏನ್. ಬ್ಯಾನರ್ಜಿ

ಎ. ಏನ್. ಬ್ಯಾನರ್ಜಿ ೧೬ ಏಪ್ರಿಲ್ ೧೯೮೩	ರಿಂದ ೨೫ ಫೆಬ್ರವರಿ ೧೯೮೮	ವರೆಗಿನ   ಅವಧಿಯಲ್ಲಿ	 ಕರ್ನಾಟಕದ ರಾಜ್ಯಪಾಲರಾಗಿದ್ದರು

ರಾಜಕಾರಣಿಗಳು
ಪಿ. ವೆಂಕಟಸುಬ್ಬಯ್ಯ

ಪಿ. ವೆಂಕಟಸುಬ್ಬಯ್ಯ ಕರ್ನಾಟಕದ ಮಾಜಿ ರಾಜ್ಯಪಾಲರು, ಇವರ ಅವಧಿ	 ೨೬ ಫೆಬ್ರವರಿ ೧೯೮೮	 ರಿಂದ	 ೫ ಫೆಬ್ರವರಿ ೧೯೯೦	 ವರೆಗೆ ಅಧಿಕಾರದಲ್ಲಿದ್ದರು.

ಕರ್ನಾಟಕದ ರಾಜ್ಯಪಾಲರು
ಬಿ. ಪಿ. ಸಿಂಗ್

ಬಿ. ಪಿ. ಸಿಂಗ್ ಕರ್ನಾಟಕದ ರಾಜ್ಯಪಾಲರು , ಇವರ ಅವಧಿ	೮ ಮೇ ೧೯೯೦	ರಿಂದ	೬ ಜನೆವರಿ ೧೯೯೧	ವರೆಗೆ

ಕರ್ನಾಟಕದ ರಾಜ್ಯಪಾಲರು
ಖುರ್ಷೆದ್ ಅಲಂ ಖಾನ್

ಖುರ್ಷೆದ್ ಅಲಂ ಖಾನ್ (ಜನನ: ೫ ಫ಼ೆಬ್ರುವರಿ ೧೯೧೯) ಭಾರತದ ರಾಜಕಾರಣಿ ಮತ್ತು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ಹಿರಿಯ ಮುಖಂಡ. ಇವರು ೧೯೮೯ ರಿಂದ ೧೯೯೧ ರವರೆಗೆ ಗೋವಾ ರಾಜ್ಯದ ರಾಜಪಾಲ ಮತ್ತು  ೬ ಜನೆವರಿ ೧೯೯೧ ರಿಂದ  ೨ ಡಿಸೆಂಬರ್ ೧೯೯೯	ವರೆಗೆ ಕರ್ನಾಟಕ ರಾಜ್ಯದ ರಾಜ್ಯಪಾಲರಾಗಿದ್ದರು. ಇದಕ್ಕೂ ಮುಂಚೆ ಇವರು ಭಾರತ ಸರ್ಕಾರದಲ್ಲಿ ವಿದೇಶಾಂಗ ಸಚಿವರಾಗಿದ್ದರು.

ಕರ್ನಾಟಕದ ರಾಜ್ಯಪಾಲರು
೧೯೧೯ ಜನನ
ವಿ. ಎಸ್. ರಮಾದೇವಿ

'ವಿ.ಎಸ್.ರಮಾದೇವಿ,' ಕರ್ನಾಟಕದ ಮಾಜೀ ರಾಜ್ಯಪಾಲರಾಗಿದ್ದರು; ಇವರ ಅವಧಿ ೨ ಡಿಸೆಂಬರ್ ೧೯೯೯	ರಿಂದ,	೨೦ ಆಗಸ್ಟ್ ೨೦೦೨	ವರೆಗೆ ಇತ್ತು. ರಮಾದೇವಿಯವರು, ಹಿಂದೆ, 'ಹಿಮಾಚಲ ಪ್ರದೇಶ'ರಾಜ್ಯಪಾಲೆಯಾಗಿದ್ದರು.

ಜನನ ಹಾಗೂ ಪರಿವಾರ
ರಮಾದೇವಿಯವರು, ಆಂಧ್ರ ಪ್ರದೇಶದ 'ವಿ.ವಿ.ಸುಬ್ಬಯ್ಯ' ಮತ್ತು 'ವಿ. ವೆಂಕಟರತ್ನಮ್ಮ' ದಂಪತಿಗಳಿಗೆ ೧೯೩೪ ರ ಜನವರಿ ೧೫ ರಂದು, ಎಮ್.ಎ;ಎಲ್.ಎಲ್.ಬಿ ಪದವಿಗಳಿಸಿದನಂತರ 'ಆಂಧ್ರ ಪ್ರದೇಶಸದ ಹೈಕೋರ್ಟ್ ನಲ್ಲಿ ವಕೀಲಿ' ಆರಂಭಿಸಿದರು. ಆಮೇಲೆ ಹಂತ ಹಂತ ಮೇಲೇರಿ ಭಾರತೀಯ ಕಾನೂನು ಸೇವಾ ಪ್ರಾಧಿಕಾರದ ಸದಸ್ಯೆ, ಶಾಸಕಾಂಗ ಇಲಾಖೆಯ ವಿಶೇಷ ಕಾರ್ಯದರ್ಶಿ, ಕೆಂದ್ರ ಕಾನೂನು ಆಯೋಗದ ಸದಸ್ಯ ಕಾರ್ಯದರ್ಶಿ, ಮಹಿಳಾ ಆಯೋಗದ ಸಲಹೆಗಾರ ಹುದ್ದೆ, ಮೊದಲಾದ ಕೆಂದ್ರ ಸರಕಾರದ 'ಎ' ದರ್ಜೆ ಹುದ್ದೆಗಳಲ್ಲಿ ದೀರ್ಘಕಾಲ ಸೇವೆ ಸಲ್ಲಿಸಿದ್ದಾರೆ.

ರಾಜಕೀಯ ಜೀವನ 
೧೯೯೦ ರ ನವೆಂಬರ್ ೨೬ ರಿಂದ ಡಿಸೆಂಬರ್ ೧೧ ರವರೆಗೆ, ಎರಡುವಾರ 'ಕೆಂದ್ರ ಸರಕಾರದ ಚುನಾವಣಾ ಆಯುಕ್ತ'ರಾಗಿ, ೧೯೩ ರ ಜುಲೈ ೧ ರಿಂದ ೧೯೭೭ ರ ಜುಲೈ ೨ ೫ ರವರೆಗೆ 'ರಾಜ್ಯಸಭೆಯ ಸೆಕ್ರೆಟರಿ ಜನರಲ್' ಆಗಿ ಸೇವೆಸಲ್ಲಿಸಿದರು. ಕನ್ನಡ ಕಲಿತರು.ತಾವು ರಾಜಭವನದಲ್ಲಿ ವಾಸ್ತವ್ಯದಲ್ಲಿದ್ದಾಗ, ರಾಜಭವನಕ್ಕೆ ಶ್ರೀ ಸಾಮಾನ್ಯನಿಗೆ ಮುಕ್ತ ಪ್ರವೇಶ ಕಲ್ಪಿಸಿ, ಅವರ ಅಹವಾಲುಗಳನ್ನು ಆಲಿಸಿ ಅವುಗಳಿಗೆ ಸ್ಪಂದಿಸುತ್ತಿದ್ದರು. 'ಕನ್ನಡದಲ್ಲೇ ಪ್ರತಿಜ್ಞಾವಿಧಿ' ಸ್ವೀಕರಿಸಿ,ಕನ್ನಡದಲ್ಲೇ ವ್ಯವಹರಿಸುತ್ತಿದ್ದರು. ನಾಡಿನುದ್ದಕ್ಕೂ ಸಂಚರಿಸಿ ಸಣ್ಣ-ಪುಟ್ಟಕಾರ್ಯಕ್ರಮಗಳಲ್ಲೂ ಅತಿಥಿಯಾಗಿ ಭಾಗಿಯಾಗಿ, ಕನ್ನಡದಲ್ಲೇ ಭಾಷಣಮಾಡಿ,ಜನರ ಆದರಕ್ಕೆ ಪಾತ್ರರಾಗಿದ್ದರು.ಕರ್ನಾಟಕದ ರಾಜ್ಯಪಾಲೆಯಾದ ಸಮಯದಲ್ಲೇ ಅವರ ಪತಿ 'ರಾಮಾವತಾರ್,' ನಿಧನರಾದರು. ಸಾರ್ವಜನಿಕ ಕ್ಷೇತ್ರಗಳಲ್ಲಿ ಸೇವೆ ಸಲ್ಲಿಸಿದ ವ್ಯಕ್ತಿಗಳನ್ನು ಗಣರಾಜ್ಯದ ಸಂದರ್ಭದಲ್ಲಿ ಗೌರವಿಸುವ ಪರಿಪಾಠವನ್ನು ಹುಟ್ಟುಹಾಕಿದ ಶ್ರೇಯಸ್ಸು ರಮಾದೇವಿಯವರಿಗೆ ಸಲ್ಲಬೇಕು. ಏಪ್ರಿಲ್,೧೭, ರ ಬುಧವಾರದಿಂದ ಕರ್ನಾಟಕ ರಾಜ್ಯದಲ್ಲಿ ೩ ದಿನಗಳ ಶೋಕವನ್ನು ಆಚಾರಿಸಲಾಗುವುದು.

ನಿಧನ
ಮೂಲತಃ ಆಂಧ್ರಪ್ರದೇಶದವರಾದ 'ರಮಾದೇವಿಯವರು', ದೀರ್ಘಕಾಲದ ಅನಾರೋಗ್ಯದಿಂದ ಬಳಲುತ್ತಿದ್ದರು.೭೯ ವರ್ಷ ಪ್ರಾಯದ ರಮಾದೇವಿಯವರು, ಬೆಂಗಳೂರಿನ 'ಎಚ್.ಎಸ್.ಆರ್.ಲೇ ಔಟ್' ನಲ್ಲಿರುವ 'ತಮ್ಮ ಸ್ವಗೃಹ'ದಲ್ಲಿ ಸನ್.೨೦೧೩ ರ,ಏಪ್ರಿಲ್, ೧೭ ರ ಮಧ್ಯಾನ್ಹದಂದು ಕೊನೆಯುಸಿರೆಳೆದರು. 

ರಾಜಕಾರಣಿಗಳು
ಟಿ. ಏನ್. ಚತುರ್ವೇದಿ

ತ್ರಿಲೋಕ ನಾಥ ಚತುರ್ವೇದಿ' ಕರ್ನಾಟಕದ ರಾಜ್ಯಪಾಲರಾಗಿ ಕಾರ್ಯನಿನಿರ್ವಹಿಸಿದವರು. ಇವರ ಅವಧಿ ಆಗಸ್ಟ್ ೨೦೦೨ ರಿಂದ    ೨೦ ಆಗಸ್ಟ್ ೨೦೦೭ವರೆಗೆ ಇತ್ತು. ಇದಕ್ಕಿಂತ ಮೊದಲು ಭಾರತದ ಮಹಾಲೇಖಪಾಲರಾಗಿ ಕಾರ್ಯನಿರ್ವಹಿಸಿದ್ದರು.ಇವರಿಗೆ ೧೯೯೦ರಲ್ಲಿ ಪದ್ಮ ವಿಭೂಷಣ ಪ್ರಶಸ್ತಿಯು ದೊರಕಿತು.

ಉಲ್ಲೇಖಗಳು

ಕರ್ನಾಟಕದ ರಾಜ್ಯಪಾಲರು
ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ರಾಮೇಶ್ವರ್ ಥಾಕೂರ್

ರಾಮೇಶ್ವರ್ ಥಾಕೂರ್ ಕರ್ನಾಟಕದ ರಾಜ್ಯಪಾಲರು , ಇವರ ಅವಧಿ	೨೧ ಆಗಸ್ಟ್ ೨೦೦೭	ರಿಂದ	೨೪ ಜೂನ್ ೨೦೦೯	ವರೆಗೆ

ಕರ್ನಾಟಕದ ರಾಜ್ಯಪಾಲರು
ರಾಜಕಾರಣಿಗಳು
ಮಲ (ಜಾತಿ)

ಮಲ ಇದು ಭಾರತೀಯರ ಒಂದು ಜಾತಿಯ ಹೆಸರು. ಈ ಜಾತಿಯ ಜನರು ಹೆಚ್ಚಾಗಿ ಆಂಧ್ರಪ್ರದೇಶದಲ್ಲಿ  ಕಂಡು ಬರುತ್ತಾರೆ. ಆಂಧ್ರ ಪ್ರದೇಶದಲ್ಲಿ ಮಾದಿಗ ಜಾತಿಯ ನಂತರ ದಲಿತರಲ್ಲಿ ಈ ಜಾತಿಯವರೇ ಸಂಖ್ಯಾ ಬಾಹುಳ್ಯ ಹೊಂದಿದ್ದಾರೆ.ಮಲ ಎಂಬುದು ಸಂಸ್ಕೃತದ ಮಲ್ಲ ಎಂಬ ಶಬ್ದದ ಅಪಭ್ರಂಶ.
ಸಮಾಜ
ಅದಿ ದ್ರಾವಿಡ

ಇದು ಭಾರತೀಯರ ಒಂದು ಜಾತಿಯ ಹೆಸರು. ಮುಖ್ಯವಾಗಿ ತಮಿಳು ನಾಡಿನಲ್ಲಿ ಪ್ರಮುಖವಾಗಿ ದಲಿತ ಸಮುದಾಯವನ್ನು ಕರೆಯುತ್ತಾರೆ. ಈ ಹೆಸರನ್ನು ತಮಿಳು ನಾಡಿನ ರಾಮಸ್ವಾಮಿ ಪೆರಿಯಾರ್ ರವರು ದ್ರಾವಿಡ ಮೂಲದ ಜನಾಂಗವನ್ನು ಪ್ರತಿನಿಧಿಸುವಂತೆ ಬಳಕೆಗೆ ತಂದರು. ಇವರಲ್ಲಿ ಹೆಚ್ಚಿನವರು ಹಿಂದೂಗಳಾದರೂ ಬುದ್ದ, ಇಸ್ಲಾಂ ,ಕ್ರೈಸ್ತ ಧರ್ಮಾಚರಣೆಯವರೂ ಕಂಡು ಬರುತ್ತಾರೆ.

ಉಲ್ಲೇಖನ

ಸಮಾಜ
ಮಾದಿಗ

ಮಾದಿಗ ಅಥವಾ ಆದಿಜಾಂಬವರು  ಭಾರತಕ್ಕೆ ಜಂಬುದ್ವಿಪ ಎಂದು ಹೆಸರು ಇರಲು  ಈ ಜನಾಂಗವೇ ಕಾರಣ. ರಾಮಾಯಣದಲ್ಲಿ ಬರುವ ಜಾಂಬವಂತ ಇದೇ ಕುಲದವನು ಎಂದು ಪುರಾಣ ಹೇಳುತ್ತದೆ. ಮಹಾಭಾರತದಲ್ಲಿಯೂ ಕೂಡ ಆದಿಜಾಂಬವ ಉಲ್ಲೇಖವಿದೆ. ಕೃಷ್ಣನ ಪತ್ನಿ ಜಾಂಬವತಿ ಇದೇ ಕುಲದವಳು. ಇವರು ಹೆಚ್ಚಾಗಿ ಆಂಧ್ರ ಪ್ರದೇಶ, ಕರ್ನಾಟಕ ಮತ್ತು ಮಹಾರಾಷ್ಟ್ರ ರಾಜ್ಯಗಳಲ್ಲಿ ಕಂಡು ಬರುತ್ತಾರೆ. ಇವರನ್ನು ಆದಿಜಾಂಬವರು, ಮಾತಂಗರು, ಮಾದಿಗೌಡ, ಮಾದಿಗರು ಮುಂತಾದ ಹೆಸರುಗಳಿಂದಲೂ ಗುರುತಿಸುತ್ತಾರೆ. ಜಾತಿ ಪದ್ಧತಿಯಲ್ಲಿ ಇವರು ಅತ್ಯಂತ ತುಳಿಯಲ್ಪಟ್ಟವರು ಎಂದು ಪರಿಗಣಿಸಲ್ಪಟ್ಟಿದ್ದಾರೆ. ಇವರನ್ನು ಪರಿಶಿಷ್ಟ ಜಾತಿ ಎಂದು ವರ್ಗೀಕರಣ ಮಾಡಿರುತ್ತಾರೆ. ಸಾಂಪ್ರದಾಯಿಕವಾಗಿ ಇವರ ಕಸುಬು ಕೃಷಿ, ಚರ್ಮ ಹದಮಾಡುವುದು, ತಮ್ಮಟೆ, ಡೋಲು ಇತ್ಯಾದಿಗಳನ್ನು ತಯಾರಿಸುವುದು.

ವ್ಯಕ್ತಿಗಳು 
 ಮಲೆ ಮಹದೇಶ್ವರ
 ಸಂವಿಧಾನ ಶಿಲ್ಪಿ ಅಂಬೇಡ್ಕರ್
 ಮಾದಾರ ಚನ್ನಯ್ಯ 
 ಮಾದಾರ ಧೂಳಯ್ಯ
 ವಿಶ್ಮಗುರು ಮರಳು ಸಿದ್ದ
 ಪ್ರೋ ಡಿ ಕೃಷ್ಣಪ್ಪ

ಬಾಹ್ಯ ಸಂಪರ್ಕಗಳು 
Madiga Ancient Community of India 
Madiga Genetic studies
Caste, Class and Social articulation in Andhra Pradesh 
 scstudents.org 
 The Battle of a Madiga 
 Roots of Madiga Identity, Simon Charsley
 
  
ಸಮಾಜ
ಧನ್ಗರ್

ಧನ್ಗರ್ ( ಅಥವ ದನ್ಕರ್, ದ್ರನ್ಗಕರ್) ಒಂದು ಗ್ರಾಮ ಮತ್ತು ಗೊಂಪ. 

ಇದು ಭಾರತದ ಹಿಮಾಚಲ ಪ್ರದೇಶದ ಲಾಹೌಲ್ ಹಾಗು ಸ್ಪಿಟಿ ಜಿಲ್ಲೆಗಳ ಮಧ್ಯೆ ಇದೆ. ಸ್ಪಿಟಿ ಕಣಿವೆಯಿಂದ ೩,೮೯೪ ಮೀಟರ್ (೧೨,೭೭೪ ಅಡಿ) ಎತ್ತರದಲ್ಲಿ, ಕಜ ಹಾಗು ಟಬೊ ಎಂಬ ಪಟ್ಟಣಗಳ ಮಧ್ಯೆ ಇರುವ ಸ್ಥಳವಿದು. ಇಲ್ಲಿರುವ ಧನ್ಗರ್ ಗೊಂಪದಿಂದ ಸ್ಪಿಟಿ ಹಾಗು ಪಿನ್ ನದಿಗಳ ಸಂಗಮ ಕಾಣುತ್ತವೆ. ಈ ದೃಶ್ಯ ನಿಜವಗಲು ಅದ್ಭುತ. ಇದು ಪ್ರಪಂಚದಲ್ಲೇ ಒಂದು ಅಥಿ ರಮಣೀಯ ಸ್ಥಳ. ಭಾರತದ "ಪಂಚಾಯತಿ ರಾಜ್ ಆಕ್ತ್" ಪ್ರಕಾರ ಧನ್ಗರಿನ ಆಡಳಿತ ಸರಪಂಚಿಗೆ ಬಿಟ್ಟಿದ್ದು. ಧನ್ಗರ್ ಗೊಂಪದ ಕೆಳಗಿನ ಶಿಚಿಲಿಂಗ್ ಎಂಬ ಪುಟ್ಟ ಹಳ್ಳಿಯಲ್ಲಿ ಹೊಸಾ ಧನ್ಗರ್ ದೇವಾಲಯವಿದೆ. ಟಿಬೆಟ್ನ ಬೌದ್ಧ ಧರ್ಮದ ಗೆಲುಗ್ ಶಾಲೆಯ ೧೫೦ ಬೌದ್ಧ ಸನ್ಯಾಸಿಗಳು ಇಲ್ಲಿ ವಾಸವಾಗಿದ್ದರೆ.

ಜನಸಂಖ್ಯೆ: 

ಇಲ್ಲಿನ ಜನಸಂಖ್ಯೆ ೩೦೧. ಇದರಲ್ಲಿ ೧೫೨ ಗಂಡಸರು, ೧೪೯ ಮಹಿಳೆಯರು. ಧನ್ಗರ್ ಅಲ್ಲಿ ೦-೬ ವರ್ಶದ ಮಕ್ಕಳು ೪೪ ಇದ್ದರೆ (ಜನಸಂಖ್ಯೆ ಅಲ್ಲಿ ೧೪.೬೨%). ಇಲ್ಲಿಯ ಲಿಂಗ ಅನುಪಾತ ೯೮೦, ಹಿಮಾಛಲ ಪ್ರದೇಶದ ಸರಾಸರಿ ೯೭೮ಕ್ಕಿಂತ ಹೆಚ್ಚು. ಮಕ್ಕಳ ಲಿಂಗ ಅನುಪಾತ ೨೧೪೩. ಇದೂ ಹಿಮಾಛಲ ಪ್ರದೇಶದ ಸರಾಸರಿ ೯೦೯ಕ್ಕಿಂತ ಹೆಚ್ಚು. ಧನ್ಗರ್ ಅಲ್ಲಿ ಸಾಕ್ಷರತೆ ದರ ೭೭.೪೩%, ಹಿಮಾಛಲ ಪ್ರದೇಶದ ೮೨.೮೦% ಕ್ಕಿಂತ ಕಡಿಮೆ.

ಇತಿಹಾಸ: 
೧೭ನೇ ಶತಮಾನದಲ್ಲಿ, ಸ್ಪಿಟಿ ಕಣಿವೆಯ ರಾಜ್ಯದ ರಾಜಧಾನಿ ಧನ್ಗರ್. ಬ್ರಿಟಿಷ್ ಆಳವಿಕೆಗಿಂತ ಮೂಂಚೆ, "ನೊನೊ" ಗಳೆಂಬ ಸ್ಪಿಟಿ ರಾಜರು ಈ ಕೋಟೆಯನ್ನು ರಕ್ಷಿಸಿ, ಸುತ್ತಲಿನ ಪ್ರಜೆಗಳಿಗೆ ನ್ಯಾಯ ಹಾಗು ಶಿಕ್ಷೆಯನ್ನ್ ವಧಿಸುತ್ತಿದ್ದರು. ೧೯೭೫ರ ಭೂಕಂಪದಲ್ಲಿ ಧನ್ಗರ್ ಕೋಟೆ ನಾಶವಾಯಿತು. 

"ಧಂಗ್ ಎಂದರೆ "ಕ್ಲಿಫ್" ಅಥವ ಬಂಡೆ; "ಕರ್" ಎಂದರೆ ಕೊಟೆ. ಧನ್ಗರ್ ಎಂದರೆ ಬಂಡೆಯ ಮೇಲಿರುವ ಕೋಟೆ. 

ಕೀ, ತಂಗ್ ಯುದ್ಧ್, ಟಿಕ್ಸೆ, ಲಿಕಿರ್, ರಂಗದಮ್ ಬೌದ್ಧ ದೇವಾಲಯಗಳಂತೆ, ಧನ್ಗರ್ ಕೇಂದ್ರ ಟಿಬೆಟ್ಟಿನ ಮಾದರಿಯಲ್ಲಿ ಕಟ್ಟಡವಾಗಿದೆ. ೧೮೫೫ ರಲ್ಲಿ ಇಲ್ಲಿ ೯೦ ಸನ್ಯಾಸಿಗಳಿದ್ದರು.

ಪ್ರವಾಸಿಗಳಿಗೆ ಮಾಹಿತಿ: 
ಇಲ್ಲಿನ ಕಠಿಣ ಚಂದ್ರನ ಭೂದೃಶ್ಯವಲ್ಲದೆ, ಧನ್ಗರ್ ಗೊಂಪದಲ್ಲಿ ಗಮನಾರ್ಹ ದೃಶ್ಯಗಳು "ವೈರೊಕನ" ಪ್ರಥಿಮೆ ಹಾಗು ಹಲವಾರು ಪಾಳುಬಿದ್ದ "ಥಂಗ್ಕ"ಗಳು.  ನಾಲ್ಕು ಆಕೃತಿಗಳು ಕುಳಿತಂತೆ ಕಾಣುವ ಒಂದು ಪ್ರಥಿಮೆ ಇದು. ಇದಲ್ಲದೆ ಧನ್ಗರ್ ಅಲ್ಲಿ ಒಂದು ಚಿಕ್ಕ ವಸ್ತು ಸಂಗ್ರಹಾಲಯ ಇದೆ. ಧನ್ಗರ್ ಹಲ್ಲಿ ಇಂದ ೧.೫ ಕಿಲೋಮೀಟರ್ ದೂರದಲ್ಲಿ ಒಂದು ಕೆರೆ ಇದೆ. ಊರಿನ ಜನರಿಗೆಲ್ಲ ಇದೆ ನೀರಿನ ಮೂಲ. ಸುಂದರ ಹಸಿರು ಪಚ್ಚೆಯ ಮಧ್ಯೆ ಕ್ಯಾಂಪಿಂಗ್ ಗೆ ಒಳ್ಳೆ ಸ್ಥಳ, ಆದರೆ ಇದೆ ಕುಡಿಯುವ ನೀರಿನ ಮೂಲವಾದುದರಿಂದ ಇಲ್ಲಿ ಕ್ಯಾಂಪಿಂಗ್ ಅವಕಾಶವಿಲ್ಲ. ವರ್ಶದಲ್ಲಿ ಎಂಟು ತಿಂಗಳು, ಮೇ ಇಂದ ಸೆಪ್ಟೆಂಬರ್ ವರೆಗೆ, ಕೆರೆ "ಫ್ರೀಜ್" ಆಗಿರುತ್ತದೆ. ಕೆರೆ ಪಕ್ಕ ಪೂಜೆಗೆ ಸಂಭಂದ ಪಟ್ಟ ದ್ವಜಗಳು ಹಾರಡುತ್ತಿರುತ್ತವೆ.  

ಹಳ್ಳಿಯಲ್ಲಿ ಬೆಳಗ್ಗೆ ೧೧ರಿಂದ ಮಧ್ಯಾನ ೨ ಗಂಟೆಯವರೆಗೆ ಮಾತ್ರ ವಿದ್ಯುತ್ ಇರುತ್ತದೆ. ಹಳ್ಳಿಯ ಜನ ಔಷದಿಯ ಗಿಡಮೂಲಿಕೆಗಳನ್ನು ಬೆಳೆಸುತ್ತಾರೆ. ಈ ಗಿಡಮೂಲಿಕೆಗಳು ಹೃದಯ ಹಾಗು ಶ್ವಾಸಕೋಚದ ಚಿಕಿತ್ಸೆಗೆ ಬೇಕಾದ ಗುಣಗಳನ್ನು ಹೊಂದಿವೆ ಎಂದು ಊರಿನ ಜನರು ಹೇಳುತ್ತಾರೆ. ಧನ್ಗರ್ ಈಗ ಪ್ರವಾಸಿ ಸ್ಥಳವಾಗಿರುವುದರಿಂದ, ಮುಂಚೆ ಕೇವಲ ಬೌದ್ಧ ಭಿಕ್ಷುಗಳ ನೆಲೆಯಾಗಿದ್ದ ಧನ್ಗರ್ ಇವತ್ತು ಎಲ್ಲಾ ಮೂಲಸೌಕರ್ಯಗಳಿವೆ. ಧನ್ಗರಿಗೆ ಹೋಗಲು ಒಂದು ಮೋಟಾರ್ ರಸ್ತೆ ಇದೆ. 

೨೦೦೬ರಲ್ಲಿ "ವರ್ಲ್ದ ಮಾನ್ಯುಮೆಂಟ್ಸ್ ಫಂಡ್" ಧನ್ಗರ್ ಗೊಂಪವನ್ನು ಪ್ರಪಂಚದಲ್ಲಿ ಅಳಿವಿನಂಚಿನಲ್ಲಿರುವ ೧೦೦ ಸ್ಥಳಗಳಲ್ಲಿ ಒಂದಾಗಿ ಗುರುತಿಸಿತು.    

ಸಮಾಜ
ಧೋಬಿ

ಇದು ಭಾರತೀಯರ ಒಂದು ಜಾತಿಯ ಹೆಸರು. ಮುಖ್ಯವಾಗಿ ಭಾರತ ಮತ್ತು ಪಾಕಿಸ್ತಾನಗಳಲ್ಲಿ ಬಟ್ಟೆ ಒಗೆಯುವ ಕಾಯಕವನ್ನು ಮಾಡುವ ಜನರನ್ನು ಧೋಬಿಗಳೆಂದು ಕರೆಯುತ್ತಾರೆ.ಭಾರತದ ಬೇರೆ ಬೇರೆ ಕಡೆ ಇವರನ್ನು ಬೇರೆ ಬೇರೆ ಹೆಸರಿನಿಂದ ಕರೆಯುತ್ತಾರೆ. ಕರ್ನಾಟಕದಲ್ಲಿ ಇವರನ್ನು ಮಡಿವಾಳರು ಎಂಬ ಹೆಸರಿನಲ್ಲಿ ಕರೆಯಲಾಗುತ್ತಿದೆ. ಬಟ್ಟೆ ಇಸ್ತ್ರೀ ಮಾಡುವ ಕಾಯಕ ಮತ್ತು ವ್ಯವಸಾಯ ಇವರ ಉಪಕಸುಬು

ಸಮಾಜ
ಅರೋರ

ಅರೋರ ಇದು ಭಾರತೀಯರ ಒಂದು ಜಾತಿಯ ಹೆಸರು. ಈ ಜಾತಿಯ ಜನರು ಹೆಚ್ಚಾಗಿ ಪಶ್ಚಿಮ ಪಂಜಾಬಿನಲ್ಲಿ ಕಂಡು ಬರುತ್ತಾರೆ.ಖತ್ರಿ ಪಂಗಡಕ್ಕೆ ಸೇರಿದರಾಗಿದ್ದಾರೆ.ಇವರು ಹೆಚ್ಚಾಗಿ ಪಂಜಾಬಿ ಭಾಷೆ ಮತ್ತು ಸಿಂಧಿ ಭಾಷೆಯನ್ನಾಡುತ್ತಾರೆ.

ಸಮಾಜ
ಬಲಿಜ ನಾಯ್ಡು

ಇದು ಭಾರತೀಯರ ಒಂದು ಜಾತಿಯ ಹೆಸರು.ದಕ್ಷಿಣದ ರಾಜ್ಯಗಳಾದ ಆಂಧ್ರ ಪ್ರದೇಶ, ಕರ್ನಾಟಕ,ತಮಿಳು ನಾಡು ಮತ್ತು ಕೇರಳ ರಾಜ್ಯಗಳಲ್ಲಿ ಹೆಚ್ಚಾಗಿ ಈ ಜಾತಿಯ ಜನರು ವಾಸಿಸುತ್ತಾರೆ.ಇವರನ್ನು ಬಣಜಿಗಎಂದೂ ಕರೆಯುತ್ತಾರೆ.

ಸಮಾಜ
ಬೊಯರ್

ಬೊಯರ್ ಇದು ಭಾರತೀಯರ ಒಂದು ಜಾತಿಯ ಹೆಸರು.ಚಿತ್ರದುರ್ಗದ ಮದಕರಿ ನಾಯಕ ಈ ಜನಾಂಗಕ್ಕೆ ಸೇರಿದವನಾಗಿದ್ದಾನೆ. ಇವರು ಬೇಟೆ ಅಥವಾ ಪಶುಪಾಲನೆ ವೃತ್ತಿ ಮಾಡುತ್ತಿದ್ದರು.

ಸಮಾಜ
ನಾಯಕ (ಜಾತಿ)

ನಾಯಕ ಇದು ಕರ್ನಾಟಕ ಮೂಲದ ಜಾತಿಯ ಹೆಸರು. ಬೇಡ, ನಾಯಕ, ವಾಲ್ಮೀಕಿ, ಬೇಡರು, ಬೋಯ,  ರಾಯ , [[ಪಾಳೇಗಾರ]],  ಹೀಗೆ ಸ್ಥಳೀಯವಾಗಿ ಹಲವಾರು ಪರ್ಯಾಯ ಹೆಸರುಗಳಿಂದ ಗುರುತಿಸಲ್ಪಡುವ ಈ ಜನಾಂಗವು, ಕರ್ನಾಟಕ ನೆಲಮೂಲದ ಏಕೈಕ ಕ್ಷತ್ರಿಯ ಜನಾಂಗವೆಂದು ಗುರುತಿಸಿಕೊಂಡಿದೆ.

ನಾಯಕ ಜನಾಂಗಕ್ಕೆ ತನ್ನದೇ ಆದ ಸಂಸ್ಕೃತಿ ಇದೆ; ಇತಿಹಾಸವಿದೆ. ಅನೇಕರು ರ ಸಾಹಸಿಗಳಾಗಿ ಬಾಳಿ ಬದುಕಿ ಪಾಳೆಯಗಾರರಾಗಿ ರಾಜರೆನಿಸಿಕೊಂಡು, ಅಧಿಕಾರದಲ್ಲಿ ಮೆರೆದು, ಧೀಮಂತರೆನಿಸಿಕೊಂಡು ನಾಡಿನ ಉದ್ದಗಲಕ್ಕೂ ತಮ್ಮ ಪ್ರಭುತ್ವ ಸ್ಥಾಪಿಸಿ, ಧರ್ಮ ಪ್ರಭುಗಳಾಗಿ ರಾಷ್ಟ್ರ ಪ್ರೇಮಕ್ಕೆ, ಧೈರ್ಯಕ್ಕೆ, ಸಾಹಸಕ್ಕೆ, ಶೌರ್ಯ ಪರಾಕ್ರಮಗಳಿಗೆ ಹೆಸರುವಾಸಿಯಾಗಿ ಸಾಹಿತ್ಯ, ಸಂಸ್ಕೃತಿ, ಕಲೆಗಳ ಪ್ರೋಹೆಸರುವಾಸಿಗಳಾಗಿದ್ದಾರೆ. ಕಂಪಿಲರಾಯ, ಗಂಡುಗಲಿ ಕುಮಾರರಾಮ, ರಾಷ್ಟ್ರರ ಎಚ್ಚಮ್ಮನಾಯಕ,ಚಿತ್ರದುರ್ಗದ ರಾಜರ ಮದಕರಿನಾಯಕ, ಸುರಪುರದ ರಾಜಾ ಚಿಕ್ಕ ವೆಂಕಟಪ್ಪ ನಾಯಕ, ವೀರ ಸಿಂಧೂರ ಲಕ್ಷ್ಮಣ ಹೀಗೆ ಸಾವಿರಾರು ಕಲಿಗಳು ಈ ಜನಾಂಗದಲ್ಲಿ ಜನಿಸಿದ್ದಾರೆ.

77 ಪಾಳೇಪಟ್ಟುಗಳನ್ನು ಆಳ್ವಿಕೆ ಮಾಡಿ ಪಾಳೆಗಾರರು ಎಂದೆನೆಸಿಕೊಂಡವರು ಇದೆ ನಾಯಕ ಜನಾಂಗ.ಇಂದಿಗೂ ಹಲವಾರು ಹಳ್ಳಿಗಳ ಹೆಸರುಗಳು ನಾಯಕ ಎಂಬ ಪದದಿಂದಲೆ ಅಂತ್ಯಗೊಳ್ಳುವುದನ್ನು ಕಾಣಬಹುದು,ನಾಯಕ ಪಾಳೆಗಾರರು ಆಳಿದ ಊರುಗಳು ಅವು.
ಮಹರ್ಷಿ ವಾಲ್ಮೀಕಿ ಜನಿಸಿದ ಜಾತಿ ಇದು.

ಬಿಚ್ಚುಗತ್ತಿ ಭರಮಣ್ಣ ನಾಯಕ,ಮತ್ತಿ ತಿಮ್ಮಣ್ಣ ನಾಯಕ,ಕಂಪಿಲಿ ಕುಮಾರ ರಾಮ, ಕಸ್ತೂರಿ ರಂಗಪ್ಪ ನಾಯಕ, ಕೆಳದಿ ಶಿವಪ್ಪ ನಾಯಕ,ಎಚ್ಚಮ್ಮ ನಾಯಕ,ರಾಜಾ ವೀರ ಮದಕರಿ ನಾಯಕ ಪಾಳೇಗಾರು, ಸುರಪುರದ ನಾಯಕರು.

ಎನ್. ವೈ. ಗೋಪಾಲಕೃಷ್ಣ, ಶ್ರೀರಾಮುಲು, ರಮೇಶ್ ಜಾರಕಿಹೊಳೆ, ರಾಜಾ ವೆಂಕಟೇಶ್ ನಾಯಕ, ರಾಜಾ ಅಮರೇಶ ನಾಯಕ, ರಾಜಾ ಮದನಗೋಪಾಲ ನಾಯಕ, ರಾಜುಗೌಡ(ನರಸಿಂಹ ನಾಯಕ ನಟ ಕಿಚ್ಚ ಸುದೀಪ,ಉದಯೋನ್ಮುಖ ನಟ ಶಶಿಕುಮಾರ್ ಇದೇ ಸಮುದಾಯದವರು.

ಇಂದಿಗೂ ತಿರುಪತಿಯಲ್ಲಿ ಜರುಗುವ ಬ್ರಹ್ಮೋಸ್ತ್ಸವ ಸುರಪುರದ ನಾಯಕರ ಮೊದಲ ಪೂಜೆ ಸಲ್ಲಿಸಿದ ನಂತರವೇ ಆರಂಭಗೊಳ್ಳುವುದು ವಾಡಿಕೆ.

 

ಸಮಾಜ
ಮದಕರಿ ನಾಯಕ
https://www.google.com/search?q=madakari+nayaka&oq=madakari&aqs=chrome.1.0l3j69i61.5337j0j7&client=ms-android-xiaomi-rev1&sourceid=chrome-mobile&ie=UTF-8
ಬರ್ನ್ವಾಲ್

ಬರ್ನ್ವಾಲ್ ಇದು ಭಾರತೀಯರ ಒಂದು ಜಾತಿಯ ಹೆಸರು. ಈ ಜಾತಿಯ ಜನರು ಉತ್ತರ ಪ್ರದೇಶ,ದೆಹಲಿ,ಜಾರ್ಖಂಡ್,ಪಶ್ಚಿಮ ಬಂಗಾಳ ರಾಜ್ಯಗಳಲ್ಲಿ ಕಂಡುಬರುತ್ತಾರೆ.ವ್ಯಾಪಾರ ಇವರ ಮುಖ್ಯ ಕಸುಬು.{

ಉಲ್ಲೇಖಗಳು

ಜನ
ಸಮಾಜ ವಿಜ್ಞಾನ
ಗುಪ್ತ

ಇದು ಭಾರತೀಯರ ಒಂದು ಉಪನಾಮ. ಇದು ಉತ್ತರ ಭಾರತದಲ್ಲಿ ಹೆಚ್ಚು ಪ್ರಚಲಿತದಲ್ಲಿದೆ. ಹಲವಾರು ಜಾತಿಯ ಹಾಗೂ ಸಮುದಾಯದ ಜನರು ಗುಪ್ತ ಎಂಬ ಉಪನಾಮವನ್ನು ಉಪಯೋಗಿಸುತ್ತ್ತಾರೆ. ಗುಪ್ತ ಎಂಬ ಹೆಸರು ಗೋಪ್ರಿ ಎಂಬ ಸಂಸ್ಕೃತ ಹೆಸರಿನಿಂದ ಬಂದಿದೆ. ಇದು ಹೆಚ್ಚಾಗಿ ವೈಶ್ಯ ಸಮುದಾಯದವರ ಉಪನಾಮವಾಗಿದೆ.

ಸಮಾಜ
ಭಾರತೀಯ ಉಪನಾಮಗಳು
ಭಾಟಿಯಾ

ಇದು ಭಾರತೀಯರ ಒಂದು ಜಾತಿಯ ಹೆಸರು.ಹಿಂಧೂ ಧರ್ಮ ಮತ್ತು ಸಿಖ್ ಧರ್ಮದಲ್ಲಿರುವ ಇವರು ಪಂಜಾಬ್,ರಾಜಸ್ಥಾನ, ಗುಜರಾತ್ ಮುಂತಾದ ರಾಜ್ಯಗಳಲ್ಲಿ ಕಂಡುಬರುತ್ತಾರೆ.ಇವರು ಮುಖ್ಯವಾಗಿ ಈಶಾನ್ಯ ಭಾರತದಲ್ಲಿ ಮತ್ತು ಪಾಕಿಸ್ತಾನದ ಕೆಲವೆಡೆ ಜೀವಿಸುತ್ತಾರೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
http://www.bhatiacommunity.org/  Bhatia Community

ಸಮಾಜ
ಇರಾನಿ

ಇರಾನಿಗಳು ದಕ್ಷಿಣ ಏಷ್ಯಾದಲ್ಲಿನ ಒಂದು ಜನಾಂಗೀಯ ಧಾರ್ಮಿಕ ಸಮುದಾಯ; ಅವರು ಇರಾನ್‍ನಿಂದ ದಕ್ಷಿಣ ಏಷ್ಯಾಕ್ಕೆ ೧೬ರಿಂದ ೧೮ನೇ ಶತಮಾನದಲ್ಲಿ ವಲಸೆ ಹೋದ ಜರತುಷ್ಟ್ರ ಧರ್ಮೀಯರಿಗೆ ಸೇರಿದ್ದಾರೆ. ಅವರು, ಜರತುಷ್ಟ್ರ ಧರ್ಮೀಯರಾದರೂ ಉಪಖಂಡದಲ್ಲಿ ೧೨೦೦ ವರ್ಷಗಳಷ್ಟು ಹಿಂದೆಯೇ ಪರ್ಷಿಯಾದ ಪಾರ್ಸ್ ಪ್ರಾಂತ್ಯದಿಂದ ಆಗಮಿಸಿದ ಪಾರ್ಸಿಗಳಿಗಿಂತ ಸಾಂಸ್ಕೃತಿಕವಾಗಿ, ಭಾಷಿಕವಾಗಿ ಮತ್ತು ಸಾಮಾಜಿಕವಾಗಿ ಭಿನ್ನವಾಗಿದ್ದಾರೆ. ಪಾರ್ಸಿಗಳು ಮತ್ತು ಇರಾನಿಗಳನ್ನು ಕಾನೂನುಬದ್ಧವಾಗಿ ಭಿನ್ನವೆಂದೂ ಪರಿಗಣಿಸಬಹುದು.
ಸಮಾಜ
ಗೌನ್ದೆರ್

ಇದು ಭಾರತೀಯರ ಒಂದು ಜಾತಿಯ ಹೆಸರು.ಇದು ತಮಿಳುನಾಡು ಮತ್ತು ಕರ್ನಾಟಕದ ಹಲವೆಡೆ ಬಳಕೆಯಲ್ಲಿದೆ.

ಸಮಾಜ
ಈಡಿಗ

ಈಡಿಗ ಇದು ಭಾರತೀಯರ ಒಂದು ಜಾತಿಯ ಹೆಸರು.ಕರ್ನಾಟಕದ ದಕ್ಷಿಣ ಭಾಗದಲ್ಲಿ ಇವರದು ಪ್ರಬಲ ಪಂಗಡ.ಕರ್ನಾಟಕದ ಕೆಲವು ಕಡೆ ಇವರನ್ನು ದೀವರುಎಂದೂ ಕರೆಯುತ್ತಾರೆ.

ಹೆಚ್ಚಿನ ಓದಿಗಾಗಿ

ಬಾಹ್ಯ ಕೊಂಡಿಗಳು

ಉಲ್ಲೇಖಗಳು
 

ಸಮಾಜ
ಡಂಬೊ

ಡಂಬೊ ೧೯೪೧ರ ಅಮೇರಿಕಾದ ಒಂದು ಆನಿಮೇಟಡ್ ಚಲನಚಿತ್ರ.

ಉಲ್ಲೇಖಗಳು

ಬಾಹ್ಯ ಸಂಪರ್ಕ
 
 
 
 

ಚಲನಚಿತ್ರಗಳು
ಹಾಲಿವುಡ್
ರೇಖಾಗಣಿತ

ರೇಖಾಗಣಿತ ಮಾನವನಿಗೆ ಗೊತ್ತಿರುವ ಅತ್ಯಂತ ಹಳೆಯ ಶಾಸ್ತ್ರಗಳಲ್ಲೊಂದು. ಇದು ವಸ್ತುಗಳ ಆಕಾರ ಮತ್ತು ಅಳತೆಗೆ ಸಂಬಂಧಪಟ್ಟ ಶಾಸ್ತ್ರ. ರೇಖಾಗಣಿತ ಹುಟ್ಟಿದ್ದು ಹೇಗೆಂದು ಅದರ ಇನ್ನೊಂದು ಹೆಸರು ಭೂಮಿತಿ ಹೇಳುತ್ತದೆ. ಭೂಮಿಯ ಉದ್ದ, ಅಗಲಗಳನ್ನು, ವಿಸ್ತೀರ್ಣವನ್ನು ಅಳೆಯಲು ಮೊದಲು ಮಾಡಿದ ಈ ಗಣಿತದ ವಿಭಾಗ ಇಂದು ಸಮತಲ, ಘನಾಕೃತಿಗಳ ಗುಣಲಕ್ಷಣಗಳನ್ನು ಅವುಗಳ ನಡುವೆ ಇರುವ ಸಂಬಂಧಗಳನ್ನು ವಿವರಿಸುವುದಲ್ಲದೇ ಅವಕಾಶಕ್ಕೆ ಸಂಬಂಧಪಟ್ಟ ವಿಶಯಗಳನ್ನೂ ಅರ್ಥಮಾಡಿಕೊಳ್ಳಲು, ಉತ್ತರಿಸಲು ಸಹಾಯಮಾಡುತ್ತದೆ.

ರೇಖಾಗಣಿತದ ತವರು ಗ್ರೀಸ್‍. ಇದನ್ನು ಬೆಳೆಸಿದವರು ಗ್ರೀಕರು ಎನ್ನುವುದು ಜನಜನಿತ ಮಾತಾದರೂ, ಭಾರತೀಯರೂ ಈ ಶಾಸ್ತ್ರಕ್ಕೆ ಗಣನೀಯ ಕೊಡುಗೆ ನೀಡಿದ್ದಾರೆ. ಪೈಥಾಗೋರಸ್‌ನ ಪ್ರಮೇಯವನ್ನು ಅವನಿಗೂ ಮೊದಲು ವ್ಯಾಖ್ಯಾನಿಸಿದ ಬೋಧಾಯನ, ಪೈ ಒಂದು ಅವಿಭಾಜ್ಯ ಸಂಖ್ಯೆ ಎಂದು ಹೇಳಿದ ಆರ್ಯಭಟ, ಹಾಗೂ ಪೈಥಾಗೋರಸ್ಸನ ಪ್ರಮೇಯವನ್ನು ಸರ್ವಸಮ ತ್ರಿಭುಜಗಳ ಸಹಾಯದಿಂದ ಪಾಶ್ಚಾತ್ಯರಿಗಿಂತ ಸುಮಾರು ೫೦೦ ವರ್ಷ ಮೊದಲು ಸಾಧಿಸಿದ ಭಾಸ್ಕರಾಚಾರ್ಯರನ್ನು ಇಲ್ಲಿ ನೆನೆಯಬಹುದು.

ಗಣಿತ
ಚಿನ್ನಿ ದಾಂಡು

ಚಿನ್ನಿ ದಾಂಡು ಅಥವಾ ಗಿಲ್ಲಿ ದಾಂಡು ಅಥವಾ ಹಾಣೆ ಗೆಂಡೆ ಅಥವಾ ಚಿನ್ನಿ ಕೋಲು ಒಂದು ಜನಪ್ರಿಯ ಗ್ರಾಮೀಣ ಆಟ. ಇದರಲ್ಲಿ ಮರದ ಕೋಲಿನಿಂದ ಮಾಡಿದ ಒಂದು ಚಿಕ್ಕ ಚಿನ್ನಿ ಅಥವಾ ಗಿಲ್ಲಿ ಅಥವಾ ಹಾಣೆ ಮತ್ತು ಸ್ವಲ್ಪ ದೊಡ್ಡದಾದ ಒಂದು ದಾಂಡು ಅಥವಾ ಕೋಲು ಇವುಗಳ ಸಹಾಯದಿಂದ ಆಡಲಾಗುತ್ತದೆ. ಇದನ್ನು ವೈಯಕ್ತಿಕವಾಗಿ ಅಥವಾ ತಂಡಗಳಾಗಿ ಆಡಬಹುದು.
ಇದು ಭಾರತೀಯ ಉಪಖಂಡದಿಂದ ಹುಟ್ಟಿದ ಕ್ರೀಡೆಯಾಗಿದ್ದು, ದಕ್ಷಿಣ ಏಷ್ಯಾದಾದ್ಯಂತದ ಗ್ರಾಮೀಣ ಪ್ರದೇಶಗಳು ಮತ್ತು ಸಣ್ಣ ಪಟ್ಟಣಗಳಲ್ಲಿ ಹಾಗೂ ಕಾಂಬೋಡಿಯಾ, ಟರ್ಕಿ, ದಕ್ಷಿಣ ಆಫ್ರಿಕಾ, ಇಟಲಿ, ಪೋಲ್ಯಾಂಡ್ ಮತ್ತು ಕ್ಯೂಬಾದಂತಹ ಕೆಲವು ಕೆರಿಬಿಯನ್ ದ್ವೀಪಗಳಲ್ಲಿ ಆಡಲಾಗುತ್ತದೆ. ಆಟವನ್ನು ಎರಡು ಕೋಲುಗಳಿಂದ ಆಡಲಾಗುತ್ತದೆ: ದೊಡ್ಡದಾದ ದಂಡ (ನೇಪಾಳಿ ದಂಡಿ,  / दांडू - ಮರಾಠಿ ಮತ್ತು ಕನ್ನಡದಲ್ಲಿ ದಂಡು), ಇದನ್ನು ಸಣ್ಣದನ್ನು ಹೊಡೆಯಲು ಬಳಸಲಾಗುತ್ತದೆ, ಗಿಲ್ಲಿ (ನೇಪಾಳಿಯ ಬಿಯೋ, ವಿಟಿ / विटी - ಮರಾಠಿಯಲ್ಲಿ ಮತ್ತು ಚಿನ್ನಿ - ಕನ್ನಡದಲ್ಲಿ).  ಚೆಂಡಿನ ಬದಲು ಸಣ್ಣ ಟಾರ್ಗೆಟ್ ಸ್ಟಿಕ್ ಅನ್ನು ಬಳಸುವುದನ್ನು ಹೊರತುಪಡಿಸಿ, ಇದು ಕ್ರಿಕೆಟ್ ಮತ್ತು ಬೇಸ್‌ಬಾಲ್ ನಂತಹ ಬ್ಯಾಟ್ ಮತ್ತು ಬಾಲ್ ಆಟಗಳಿಗೆ ಅನೇಕ ಹೋಲಿಕೆಗಳನ್ನು ಹೊಂದಿದೆ.
ಇದು ಒಂದು ಪ್ರಾಚೀನ ಕ್ರೀಡೆಯಾಗಿದ್ದು, ಬಹುಶಃ ೨೫೦೦ ವರ್ಷಗಳ ಹಿಂದಿನ ಮೂಲವನ್ನು ಹೊಂದಿದೆ.

ವ್ಯವಸ್ಥೆ/ಸಲಕರಣೆಗಳು 
 ಆಡಲು ಸಾಕಷ್ಟು ಜಾಗ.
 ಸುಮಾರು ಒಂದು ಗೇಣು ಉದ್ದದ ನೆಲದ ಮೇಲೆ ಕೊರೆದ ಒಂದು ಗುಂಡಿ / ಕುಳಿ / ಉಳ್ಳ.
 ಗುಂಡಿಯಷ್ಟೇ ಉದ್ದವಾದ ಮರದ ಕೋಲಿನಿಂದ ಮಾಡಿದ ಚಿನ್ನಿ / ಹಾಣೆ / ಗಿಲ್ಲಿ. ಇದರ ಎರಡೂ ಬದಿ ಚೂಪಾಗಿರಬೇಕು.
 ಚಿನ್ನಿಗಿಂತ ಕನಿಷ್ಠ ಎರಡೂವರೆ-ಮೂರು ಪಟ್ಟು ಉದ್ದವಾದ, ಮರದ ಕೋಲಿನಿಂದ ಮಾಡಿದ ನೇರವಾದ ದಾಂಡು.

ಆಟದ ನಿಯಮಗಳು 
 ಆಟಗಾರನು ಗುಂಡಿಯ ಮೇಲೆ ಅಡ್ಡವಾಗಿ ಚಿನ್ನಿಯನ್ನು ಇಡಬೇಕು.
 ಎದುರು ತಂಡದ ಆಟಗಾರರು ಸನ್ನದ್ಧರಾಗಿರುವುದನ್ನು ತಿಳಿಯಲು ಹೋ ಎಂದು ಕೂಗುವ ರೂಢಿಯಿದೆ.
 ಎದುರು ತಂಡದವರು ಹೋ ಎಂದು ಉತ್ತರಿಸಿದ ಮೇಲೆ ಚಿನ್ನಿಯ ಕೆಳಭಾಗದಲ್ಲಿ ದಾಂಡನ್ನಿಟ್ಟು ಚಿನ್ನಿಯನ್ನು ಆದಷ್ಟು ದೂರ ಚಿಮ್ಮಬೇಕು. 
 ನೆಲಕ್ಕೆ ಬೀಳುವ ಮೊದಲು ಅದನ್ನು ಎದುರು ತಂಡದ ಆಟಗಾರರು ಹಿಡಿಯಬಹುದು. ಹೀಗೆ ಹಿಡಿದರೆ ಆಟಗಾರ ತನ್ನ ಪಾಳಿ ಕಳೆದುಕೊಂಡಂತೆ.
 ಎದುರು ತಂಡದವರಿಗೆ ಅದನ್ನು ಹಿಡಿಯಲಾಗದಿದ್ದರೆ ದಾಂಡನ್ನು ಗುಂಡಿಯಿಂದ ಒಂದು ದಾಂಡಿನಷ್ಟು ದೂರ ಹಿಂದೆ ಇಡಬೇಕು.
 ಎದುರು ತಂಡದ ಯಾವುದಾದರೂ (ಅಥವಾ ಚಿನ್ನಿ ಬಿದ್ದ ಸ್ಥಳಕ್ಕೆ ಹತ್ತಿರವಿದ್ದ) ಆಟಗಾರ ಅದಕ್ಕೆ ಚಿನ್ನಿ ಬಿದ್ದ ಸ್ಥಳದಿಂದ ಹೊಡೆಯಬೇಕು. 
 ಚಿನ್ನಿ ದಾಂಡಿಗೆ ಮುಟ್ಟಿದರೆ ಆಟಗಾರ ತನ್ನ ಪಾಳಿಯನ್ನು ಕಳೆದುಕೊಂಡಂತೆ. 
 ಚಿನ್ನಿ ಗುಂಡಿಯ ಒಳಗೆ ಬಿದ್ದರೆ ಕೂಡ ಆಟಗಾರ ತನ್ನ ಪಾಳಿಯನ್ನು ಕಳೆದುಕೊಂಡಂತೆ.
 ಚಿನ್ನಿ ಗುಂಡಿಯಿಂದ ಒಂದು ಚಿನ್ನಿಯಷ್ಟು ದೂರದಲ್ಲಿ ಬಿದ್ದರೆ ಆಟಗಾರ ಎಡಗೈಯಲ್ಲಿ ಆಟ ಮುಂದುವರೆಸಬೇಕು.
 ಆಟಗಾರನು ಚಿನ್ನಿಯನ್ನು ದಾಂಡಿನಿಂದ ಮೇಲಕ್ಕೆ ಚಿಮ್ಮಿಸಿ ಚಿನ್ನಿ ಗಾಳಿಯಲ್ಲಿರುವಾಗ ಅದಕ್ಕೆ ಹೊಡೆಯಬೇಕು. ಗಾಳಿಯಲ್ಲಿರುವಾಗ ಎಷ್ಟು ಸಲ ಬೇಕಾದರೂ ಹೊಡೆಯಬಹುದು.
 ಹೀಗೆ ಮೇಲೆ ಚಿಮ್ಮಿಸಿದಾಗ ಎದುರು ತಂಡದ ಆಟಗಾರರು ಚಿನ್ನಿಯನ್ನು ಹಿಡಿದರೆ ಆಟಗಾರ ತನ್ನ ಪಾಳಿ ಕಳೆದುಕೊಂಡಂತೆ.
 ಮೂರು ಬಾರಿ ಚಿನ್ನಿಯನ್ನು ಹೀಗೆ ಹೊಡೆಯಲಾಗದಿದ್ದರೆ ಆಟಗಾರ ಪಾಳಿ ಕಳೆದುಕೊಂಡಂತೆ. 
 ಚಿನ್ನಿಯನ್ನು ಎರಡಕ್ಕಿಂತ ಹೆಚ್ಚು ಬಾರಿ ಹೊಡೆದರೆ ಗಿಲ್ಲಿ ಎಂದು ಕರೆಯಲಾಗುತ್ತದೆ. (ಎರಡು ಬಾರಿ ಹೊಡೆದರೆ ಒಂದು ಗಿಲ್ಲಿ, ಮೂರು ಬಾರಿ ಹೊಡೆದರೆ ಎರಡು ಗಿಲ್ಲಿ.. ಹೀಗೆ. ಸ್ಥಳದಿಂದ ಸ್ಥಳಕ್ಕೆ ಈ ನಿಯಮ ಬದಲಾಗಬಹುದು)
 ಚಿನ್ನಿ ಬಿದ್ದ ಸ್ಥಳದಿಂದ ಗುಂಡಿಯವರೆಗಿನ ದೂರವನ್ನು ಆಟಗಾರ ಊಹಿಸಬೇಕು. 
 ಗಿಲ್ಲಿ ಆಗಿದ್ದರೆ ಚಿನ್ನಿಯಿಂದ ಅಳೆಯಬೇಕು. ಎಷ್ಟು ಬಾರಿ ಗಿಲ್ಲಿಯಾಗಿದೆಯೋ ಅಷ್ಟರಿಂದ ಅಂಕಗಳನ್ನು ಗುಣಿಸಬೇಕು. 
 ಗಿಲ್ಲಿ ಆಗಿಲ್ಲದಿದ್ದರೆ ದಾಂಡಿನಿಂದ ಅಳೆಯಬೇಕು.
 ಊಹಿಸಿದ್ದಕ್ಕಿಂತ ಕಡಿಮೆ ದೂರವಿದ್ದರೆ ಆಟಗಾರ ಪಾಳಿ ಕಳೆದುಕೊಂಡಂತೆ.
 ಸರಿಯಾಗಿ ಊಹಿಸಿದರೆ ಆಟಗಾರ ಅಥವಾ ಅವನ ತಂಡಕ್ಕೆ ಅಷ್ಟು ಅಂಕಗಳು ದೊರೆತಂತೆ.
 ಮೊದಲೇ ನಿರ್ಧರಿಸಿದ ಅಂಕವನ್ನು ತಲುಪುವವರೆಗೆ, ಅಥವಾ ಯಾರು/ಯಾವ ತಂಡ ಹೆಚ್ಚು ಅಂಕ ಗಳಿಸಿರುತ್ತದೆಯೋ ಆ ಆಟಗಾರ / ತಂಡ ಗೆದ್ದಂತೆ.

ಗ್ಯಾಲರಿ

ಉಲ್ಲೇಖ

ಗ್ರಾಮೀಣ ಆಟಗಳು
ಜನಪದ ಕ್ರೀಡೆ
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಟ್ರಿಪನೊಸೋಮಿಯಾಸಿಸ್

ಟ್ರಿಪನೊಸೋಮಿಯಾಸಿಸ್  ಅಥವಾ ಟ್ರಿಪನೊಸೋಮೋಸಿಸ್  ಎಂದರೆ ಟ್ರಿಪನೊಸೋಮ  ಕುಲದ ಪರೋಪಜೀವಿ ಪ್ರೋಟೋಸೋವನ್ ಟ್ರಿಪನೊಸೋಮ್‌ಗಳಿಂದ ಕಶೇರುಕಗಳಿಗೆ ಬರುವ ಅನೇಕ ಕಾಯಿಲೆಗಳ ಹೆಸರಾಗಿದೆ. ಉಪ-ಸಹಾರ ಆಫ್ರಿಕಾದ 36 ರಾಷ್ಟ್ರಗಳ ಸರಿಸುಮಾರು 500,000 ಮಂದಿ ಪುರುಷರು, ಮಹಿಳೆಯರು ಮತ್ತು ಮಕ್ಕಳು ಮಾನವ ಆಫ್ರಿಕನ್ ಟ್ರಿಪನೊಸೋಮಿಯಾಸಿಸ್‌ನಿಂದ ಬಳಲುತ್ತಿದ್ದಾರೆ, ಇದು ಟ್ರಿಪನೋಸೋಮ ಬ್ರುಸಿ ಗ್ಯಾಂಬೈನ್ಸೆ  ಅಥವಾ ಟ್ರಿಪನೊಸೋಮ ಬ್ರುಸಿ ರೋಡೆಸೈನ್ಸೆ ಯಿಂದ ಉಂಟಾಗುತ್ತದೆ. ಚಾಗಸ್ ಕಾಯಿಲೆ ಎಂದು ಕರೆಯುವ ಟ್ರಿಪನೊಸೋಮಿಯಾಸಿಸ್‌ನ ಮತ್ತೊಂದು ಮಾನವ ರೂಪವು ಪ್ರತಿ ವರ್ಷ 21,000 ಸಾವುಗಳಿಗೆ ಕಾರಣವಾಗುತ್ತದೆ, ಮುಖ್ಯವಾಗಿ ಲ್ಯಾಟಿನ್ ಅಮೇರಿಕಾದಲ್ಲಿ.

ಮಾನವ ಟ್ರಿಪನೊಸೋಮಿಯಾಸಸ್ 
ಮುಖ್ಯ ಲೇಖನವನ್ನು ಗಮನಿಸಿ: ಮಾನವ ಟ್ರಿಪನೊಸೋಮಿಯಾಸಿಸ್ 
ಮಾನವ ಆಫ್ರಿಕನ್ ಟ್ರಿಪನೊಸೋಮಿಯಾಸಿಸ್, ಟ್ರಿಪನೊಸೋಮ ಬ್ರುಸಿಯಿಂದ ಸೋಂಕಿಗೊಳಗಾದ ಟ್ಸೆಟ್ಸೆ ಕೀಟದಿಂದ ಹರಡುತ್ತದೆ, ಆಫ್ರಿಕನ್ ಟ್ರಿಪನೊಸೋಮಿಯಾಸಿಸ್ಅನ್ನು ಗಮನಿಸಿ (ನಿದ್ರಿಸುವ ರೋಗ)
ಮಾನವ ಅಮೇರಿಕನ್ ಟ್ರಿಪನೊಸೋಮಿಯಾಸಿಸ್, ಟ್ರಿಪನೊಸೋಮ ಕ್ರುಜಿಯಿಂದ ಸೋಂಕಿಗೊಳಗಾದ ಕೊಲೆಗಡುಕ ತಿಗಣೆಯಿಂದ ಹರಡುತ್ತದೆ, ಚಾಗಸ್ ಕಾಯಿಲೆಯನ್ನು ಗಮನಿಸಿ

ಪ್ರಾಣಿ ಟ್ರಿಪನೊಸೋಮಿಸಸ್ 

ನಗಾನ ಅಥವಾ ಮಾನವ ಆಫ್ರಿಕನ್ ಟ್ರಿಪನೊಸೋಮಿಯಾಸಿಸ್, ಇದನ್ನು ಸೂಡಾನ್‌ನಲ್ಲಿ 'ಸೌಮ' ಅಥವಾ 'ಸೌಮಯ' ಎಂದು ಕರೆಯುತ್ತಾರೆ.
ಸುರ್ರ
ಮಾಲ್ ಡಿ ಕ್ಯಾಡೆರಾಸ್ (ಕೇಂದ್ರ ದಕ್ಷಿಣ ಅಮೇರಿಕಾ)
ಮುರ್ರಿನ ಡಿ ಕ್ಯಾಡೆರಾಸ್ (ಪನಾಮ; ಡೆರ್ರೆಂಗಡೆರಾ ಡಿ ಕ್ಯಾಡೆರಾಸ್)
ಡೌರಿನ್
ಕ್ಯಾಚೆಕ್ಸಿಯಲ್ ಜ್ವರಗಳು (ವಿವಿಧ)
ಗ್ಯಾಂಬಿಯನ್ ಹಾರ್ಸ್ ರೋಗ (ಕೇಂದ್ರ ಆಫ್ರಿಕಾ)
ಬಲೇರಿ (ಸೂಡಾನ್)
ಕಾವೋಡ್ಜೆರಾ (ರೋಡೇಶಿಯನ್ ಟ್ರಿಪನೊಸೋಮಿಯಾಸಿಸ್)
ತಹಾಗ (ಅಲ್ಜೀರಿಯಾದಲ್ಲಿ ಒಂಟೆಗಳ ಒಂದು ರೋಗ)
ಗ್ಯಾಲ್ಜಿಯಕ್ಟೆ, ಗ್ಯಾಲ್ಜಿಯಜ್ಕೆ (ದನಗಳ ಪಿತ್ತದ ಜ್ವರ; ದಕ್ಷಿಣ ಆಫ್ರಿಕಾದ ಪಿತ್ತದ ರೋಗ)
ಪೆಸ್ಟೆ-ಬೋಡ (ವಿನೆಜುಯೆಲಾ; ಡೆರ್ರೆಂಗಡೆರಾ))

ರೋಗನಿರ್ಣಯ
ಆಫ್ರಿಕನ್ ಟ್ರಿಪನೊಸೋಮಿಯಾಸಿಸ್‌ನ ರೋಗನಿರ್ಣಯ ಮಾಡಲು ರಕ್ತ, ದುಗ್ಧಗ್ರಂಥಿ ಹೀರಿಕೆ ಅಥವಾ CSFನಲ್ಲಿ ಟಿ. ಬ್ರುಸಿ ಯ ದಾಖಲೆಯು ಅಗತ್ಯವಾಗಿರುತ್ತದೆ.

ಚಿಕಿತ್ಸೆ
ಅಮೇರಿಕನ್ ಟ್ರಿಪನೊಸೋಮಿಯಾಸಿಸ್‌ಗೆ ಪ್ರಸ್ತುತ ಬೆಂಜ್ನಿಡಜೋಲ್ ಮತ್ತು ನಿಫರ್ಟಿಮೋಕ್ಸ್ಅನ್ನೂ ಒಳಗೊಂಡಂತೆ ಒಂದು ಭಿನ್ನ ರೀತಿಯ ಶಿಲೀಂಧ್ರ-ವಿರೋಧಿ ಕಾರಕಗಳಿಂದ ಚಿಕಿತ್ಸೆ ನೀಡಲಾಗುತ್ತದೆ.
ಟಿ. ಬಿ. ಗ್ಯಾಂಬೈನ್ಸೆ ಯ ಚಿಕಿತ್ಸೆಗೆ ಬಳಸುವ ಮತ್ತೊಂದು ಔಷಧವೆಂದರೆ ಮೆಲಾರ್ಸೊಪ್ರೋಲ್.

ಸೋಂಕುಶಾಸ್ತ್ರ
]

ಗ್ರಂಥಸೂಚಿ

ಉಲ್ಲೇಖಗಳು‌‌

ಪರಾವಲಂಬಿ ರೋಗಾಣುಗಳಿಂದ ಉಂಟಾಗುವ ರೋಗಗಳು
ಪರಾವಲಂಬಿ ಪ್ರೋಟಿಸ್ಟ್‌ಗಳು

de:Trypanosomiasis
tl:Tripanosomiasis
ಪ್ರಕಾಶ್ ಜಿ

ಪ್ರಕಾಶ್ ಜಿ ಕನ್ನಡದ ತರುಣ ಬರಹಗಾರರಲ್ಲಿ ಒಬ್ಬರು. ಇವರು ೧೯೭೩ರ ಜನವರಿ ೧ರಂದು ಆಂಧ್ರಪ್ರದೇಶದ ಅನಂತಪುರಜಿಲ್ಲೆಯ ಗಂಗಲವಾಯಿಪಾಳ್ಯಂ ಎಂಬ ಗ್ರಾಮದಲ್ಲಿ ಜನಿಸಿದರು. ತಂದೆ ಜಿ. ಪಿ. ಹನುಮಂತರಾಯಪ್ಪ, ತಾಯಿ ರಂಗಮ್ಮ. ಪ್ರಾಥಮಿಕ ಶಿಕ್ಷಣವನ್ನು ಹುಟ್ಟಿದೂರಿನಲ್ಲಿ ಪೂರೈಸಿ, ಕರ್ನಾಟಕದ ತುಮಕೂರು ಜಿಲ್ಲೆಯ ಮಧುಗಿರಿ ತಾಲೂಕಿನ ಕಸಾಪುರದಲ್ಲಿ ಮಾಧ್ಯಮಿಕ ಶಿಕ್ಷಣವನ್ನು ಪಡೆದರು. ಪ್ರೌಢಶಾಲೆಯಿಂದ ಪದವಿ ತರಗತಿಯವರೆಗೂ ತುಮಕೂರಿನಲ್ಲಿ ವಿದ್ಯಾಭ್ಯಾಸ ಮುಂದುವರೆಸಿ ಬೆಂಗಳೂರು ವಿಶ್ವ ವಿದ್ಯಾಲಯದಿಂದ ಕನ್ನಡದಲ್ಲಿ ಸ್ನಾತಕೋತ್ತರ ಪದವಿ ಪಡೆದರು. ಬೆಂಗಳೂರು ವಿಶ್ವ ವಿದ್ಯಾಲಯದಿಂದ ಶಿಕ್ಷಣದಲ್ಲೂ ಸ್ನಾತಕೋತ್ತರ ಪದವಿ ಪಡೆದು, ಮೈಸೂರಿನ ಕರ್ನಾಟಕ ಮುಕ್ತ ವಿಶ್ವವಿದ್ಯಾಲಯದಿಂದ ಇತಿಹಾಸದಲ್ಲಿ ಸ್ನಾತಕೋತ್ತರ ಪದವಿ ಪಡೆದರು. ಕರ್ನಾಟಕ ಮುಕ್ತ ವಿಶ್ವವಿದ್ಯಾಲಯದಲ್ಲಿ ಪತ್ರಿಕೋದ್ಯಮದಲ್ಲಿ ಡಿಪ್ಲೊಮೊ ತರಗತಿಗೆ ಸೇರಿ ಮೂರನೇ ರಾಂಕ್  ಪಡೆದರು.          ಪದವಿತರಗತಿಯಲ್ಲಿ ಓದುತ್ತಿದ್ದಾಗಲೇ "ಅಪ್ಪ"  (೧೯೯೩)ಎಂಬ ಹೆಸರಿನ ಕವನಸಂಕಲನ ಪ್ರಕಟಿಸಿದರು. ೧೯೯೪ರಲ್ಲಿ "ನಂದಕಿಶೋರ" (ನವೋದಯ ಸಂದರ್ಭದ ಅಜ್ಞಾತ ಸಾಹಿತಿ ಟಿ.ಎನ್. ಮಹದೇವಯ್ಯನವರ ಸಂಶೋಧನಾತ್ಮಕ ಜೀವನ ಚಿತ್ರಣ) ಕ್ರುತಿ ಪ್ರಕಟಿಸಿದರು. ೨೦೦೧ರಲ್ಲಿ " ಜಾಲಿಯ ಹೂವು" ಕವನಸಂಕಲನ ಪ್ರಕಟವಾಯಿತು. ಈ ಪುಸ್ತಕಕ್ಕೆ ಡಿವಿಜಿ ಸಾಹಿತ್ಯ ಪುರಸ್ಕಾರ ಲಭಿಸಿದೆ.

ಲೇಖಕರು
ಹೊಸಗನ್ನಡ

ಹೊಸಗನ್ನಡ ಈಗ ಬಳಕೆಯಲ್ಲಿರುವ ಕನ್ನಡ ಭಾಷೆ. ಎರಡು ಸಾವಿರ ವರ್ಷಗಳಷ್ಟು ಹಿಂದಿನಿಂದಲೇ ಆಡುನುಡಿಯಾಗಿದ್ದ ಕನ್ನಡ ಭಾಷೆಯನ್ನು ಕ್ರಿಸ್ತ ಶಕ ೧೪ನೇ ಶತಮಾನಕ್ಕಿಂತ ಮೊದಲಿದ್ದದನ್ನು ಹಳಗನ್ನಡವೆಂದೂ, ೧೫ರಿಂದ ೧೭ನೇ ಶತಮಾನದವರೆಗಿನ ಕನ್ನಡವನ್ನು ನಡುಗನ್ನಡವೆಂದೂ ಗುರುತಿಸಲಾಗುತ್ತದೆ. ನಂತರದ್ದು ಹೊಸಗನ್ನಡ.

ಇಪ್ಪತ್ತನೇ ಶತಮಾನದ ಕನ್ನಡವನ್ನು ಆಧುನಿಕ  ಕನ್ನಡವೆಂದು ಪರಿಗಣಿಸುವ ಪರಿಪಾಠವೂ ಇದೆ. ೯ನೇ ಶತಮಾನಕ್ಕಿಂತ ಹಿಂದಿನ ಕನ್ನಡವನ್ನು ಪೂರ್ವದ (ಪ್ರಾಚೀನ) ಹಳಗನ್ನಡವೆನ್ನಲಾಗುತ್ತದೆ.

ಇಂಥ ಪ್ರಭೇಧಗಳು ಒಮ್ಮಿಂದೊಮ್ಮೆಗೆ ಬಂದಂಥವುಗಳಲ್ಲ. ಕೆಲವು ಸಮಯ ಎರಡೂ ರೂಪಗಳು ಬಳಕೆಯಲ್ಲಿದ್ದು, ಹಳೆಯವು ನಿಧಾನವಾಗಿ ಮರೆಯಾಗಿ ಹೊಸ ರೂಪಗಳು ಸ್ಥಿರವಾದವು. ಈ ದೃಷ್ಟಿಯಲ್ಲಿ ಈ ಬದಲಾವಣೆಗಳನ್ನು ಯಾವದೇ ನಿರ್ದಿಷ್ಟ ಕಾಲಘಟ್ಟಕ್ಕೆ ಸಮೀಕರಿಸುವದು ಸಾಧುವಲ್ಲ.

ಹೆಚ್ಚಿಗೆ ಓದಲು
 ಕನ್ನಡ
 ಕನ್ನಡ ಸಾಹಿತ್ಯ

ಆಧಾರ
ನಮ್ಮ ನುಡಿ - ಮಾಸ್ತಿ ವೆಂಕಟೇಶ ಅಯ್ಯಂಗಾರ್ - ೧೯೮೯(೨ನೇ ಮುದ್ರಣ)

 ಭಾಷೆಗಳು
 ಭಾರತೀಯ ಭಾಷೆಗಳು
 ಕನ್ನಡ
ವೈರಲ್ ನ್ಯುಮೋನಿಯ

ವೈರಲ್ ನ್ಯುಮೋನಿಯ  ಎಂಬುದು ರೋಗಕಾರಕ ಸೂಕ್ಷ್ಮಜೀವಿಯಿಂದ ಉಂಟಾಗುವ ನ್ಯುಮೋನಿಯ.
ರೋಗಕಾರಕ ಸೂಕ್ಷ್ಮಜೀವಿಗಳು ನ್ಯುಮೋನಿಯ ಉಂಟಾಗುವ ಎರಡು ಪ್ರಮುಖ ಕಾರಣಗಳಲ್ಲಿ ಒಂದಾಗಿದೆ, ಮತ್ತೊಂದು ಕಾರಣವೆಂದರೆ ಬ್ಯಾಕ್ಟೀರಿಯಾ; ಶಿಲೀಂಧ್ರಗಳು ಹಾಗೂ ಪರಾವಲಂಬಿಗಳು ಹೆಚ್ಚಿನ ಅಪಾಯವನ್ನು ಉಂಟುಮಾಡುವುದಿಲ್ಲ. ಮಕ್ಕಳಲ್ಲಿ ನ್ಯುಮೋನಿಯ ಉಂಟಾಗಲು ರೋಗಕಾರಕ ಸೂಕ್ಷ್ಮಜೀವಿಗಳು ಕಾರಣವಾಗುತ್ತದೆ, ಆದರೆ ವಯಸ್ಕರಲ್ಲಿ ಬ್ಯಾಕ್ಟೀರಿಯಾ ನ್ಯುಮೋನಿಯವನ್ನು ಉಂಟುಮಾಡುತ್ತದೆ.

ಚಿಹ್ನೆಗಳು ಮತ್ತು ರೋಗಲಕ್ಷಣಗಳು
ವೈರಲ್ ನ್ಯುಮೋನಿಯದ ರೋಗಲಕ್ಷಣಗಳಲ್ಲಿ ಜ್ವರ ಬರುವುದು, ಕಫಾ ಇರದ ಕೆಮ್ಮು, ನೆಗಡಿ, ಹಾಗೂ ದೇಹದ ಲಕ್ಷಣಗಳು (ಉದಾಹರಣೆಗೆ ಸ್ನಾಯು ನೋವು, ತಲೆನೋವು) ಸೇರಿರುತ್ತದೆ  ವಿವಿಧ ರೋಗಕಾರಕ ಸೂಕ್ಷ್ಮಜೀವಿಗಳು ವಿವಿಧ ರೋಗಲಕ್ಷಣಗಳನ್ನೂ ಉಂಟುಮಾಡುತ್ತವೆ.

ಕಾರಣ
ವೈರಲ್ ನ್ಯುಮೋನಿಯ ಉಂಟಾಗುವ ಸಾಮಾನ್ಯ ಕಾರಣಗಳೆಂದರೆ:
 ಇನ್ಫ್ಲುಯೆನ್ಜ ವೈರಸ್  A ಹಾಗು B
 ರೆಸ್ಪಿರೆಟರಿ ಸಿಂಟ್ಯಾಕ್ಟಿಕಲ್ ವೈರಸ್ (RSV)
 ಹ್ಯೂಮನ್ ಪ್ಯಾರಇನ್ಫ್ಲುಯೆನ್ಜ ವೈರಸಸ್  (ಮಕ್ಕಳಲ್ಲಿ)

ಸಾಮಾನ್ಯವಾಗಿ ನ್ಯುಮೋನಿಯವನ್ನು ಉಂಟುಮಾಡುವ ಅಪರೂಪದ ರೋಗಕಾರಕ ಸೂಕ್ಷ್ಮಜೀವಿಗಳಲ್ಲಿ ಈ ಕೆಳಕಂಡವುಗಳು ಸೇರಿವೆ:
 ಅಡೆನೋವೈರಸ್ಗಳು  (ಮಿಲಿಟರಿ ನಿಯೋಜನೆಗಳಲ್ಲಿ ಕಂಡುಬರುತ್ತದೆ)
 ಮೆಟಾನ್ಯುಮೋವೈರಸ್  
 ಸಿವಿಯರ್ ಆಕ್ಯೂಟ್ ರೆಸ್ಪಿರೆಟರಿ ಸಿಂಡ್ರೋಮ್ ವೈರಸ್  (SARS ಕಾರೋನವೈರಸ್) 

ಪ್ರಾಥಮಿಕವಾಗಿ ಇತರ ಕಾಯಿಲೆಗಳನ್ನು ಉಂಟುಮಾಡುವ ರೋಗಕಾರಕ ಸೂಕ್ಷ್ಮ ಜೀವಿಗಳಾಗಿದ್ದು, ಕೆಲವೊಂದು ಬಾರಿ ನ್ಯುಮೋನಿಯವನ್ನು ಉಂಟುಮಾಡುತ್ತದೆ, ಅಂತಹವುಗಳಲ್ಲಿ ಈ ಕೆಳಕಂಡವುಗಳು ಸೇರಿವೆ:
 ಹರ್ಪಿಸ್ ಸಿಂಪ್ಲೆಕ್ಸ್ ವೈರಸ್  (HSV), ಮುಖ್ಯವಾಗಿ ನವಜಾತ ಶಿಶುಗಳಲ್ಲಿ ಕಂಡುಬರುತ್ತದೆ
 ವಾರಿಸೆಲ್ಲ-ಜೋಸ್ಟರ್ ವೈರಸ್  (VZV)
 ಸೈಟೋಮೆಗಲೋವೈರಸ್  (CMV), ಪ್ರತಿರಕ್ಷಿತ ದೇಹದ ಲಕ್ಷಣಗಳನ್ನು ಹೊಂದಿರುವ ಜನರಲ್ಲಿ ಮುಖ್ಯವಾಗಿ ಕಂಡುಬರುತ್ತದೆ.

ರೋಗಶರೀರವಿಜ್ಞಾನ

ಪುನರುತ್ಪಾದನೆಯಾಗಬೇಕಾದರೆ ರೋಗಕಾರಕ ಸೂಕ್ಷ್ಮಜೀವಿಗಳು ಕೋಶಗಳ ಮೇಲೆ ಆಕ್ರಮಣ ಮಾಡಬೇಕು. ಮಾದರಿಯಾಗಿ, ಒಂದು ರೋಗಕಾರಕ ಸೂಕ್ಷ್ಮಜೀವಿಯು ಉಸಿರೆಳೆತದೊಂದಿಗೆ ಬಾಯಿ ಹಾಗು ಮೂಗಿನ ಮೂಲಕ ಹನಿಹನಿಯಾಗಿ ಶ್ವಾಸಕೋಶಗಳನ್ನು ತಲುಪುತ್ತದೆ. ಅಲ್ಲಿ, ರೋಗಕಾರಕ ಸೂಕ್ಷ್ಮಜೀವಿಯು ಗಾಳಿಮಾರ್ಗಗಳು ಹಾಗೂ ವಾಯುಕೋಶದಲ್ಲಿ ಸಂಗ್ರಹವಾಗಿರುವ ಕೋಶಗಳ ಮೇಲೆ ಆಕ್ರಮಣ ಮಾಡುತ್ತದೆ. ಈ ಆಕ್ರಮಣವು, ರೋಗಕಾರಕ ಸೂಕ್ಷ್ಮಜೀವಿಯಿಂದ ಅಥವಾ ಅಪೋಪ್ಟೋಸಿಸ್ ನ ಮೂಲಕ ಸ್ವತಃ ನಾಶವಾಗುವ ಮೂಲಕ ಸಾಮಾನ್ಯವಾಗಿ ಕೋಶದ ನಾಶಕ್ಕೆ ಎಡೆ ಮಾಡಿಕೊಡುತ್ತದೆ.

ಸೋಂಕಿಗೆ ದೇಹದ ಪ್ರತಿರಕ್ಷಾ ವ್ಯವಸ್ಥೆಯು ಪ್ರತಿಕ್ರಯಿಸಿದರೆ ಶ್ವಾಸಕೋಶಕ್ಕೆ ಮತ್ತಷ್ಟು ಹಾನಿ ಉಂಟಾಗುತ್ತದೆ. ಬಿಳಿ ರಕ್ತ ಕಣಗಳು, ಅದರಲ್ಲೂ ವಿಶೇಷವಾಗಿ ದುಗ್ಧಕೋಶಗಳು ಹಲವಾರು ರಾಸಾಯನಿಕಗಳನ್ನು ಸಕ್ರಿಯಗೊಳ್ಳಲು ಕಾರಣವಾಗಿರುತ್ತದೆ(ಸೈಟೋಕಿನ್ ಗಳು) ಇದು ದ್ರವವು ವಾಯುಕೋಶದಲ್ಲಿ ಸೋರಲು ಕಾರಣವಾಗುತ್ತದೆ. ಕೋಶಗಳ ನಾಶ ಹಾಗೂ ದ್ರವ-ಭರಿತ ವಾಯುಕೋಶಗಳ ಸಂಯೋಜನೆಯು ರಕ್ತದ ಹರಿವಿನಲ್ಲಿ ಆಮ್ಲಜನಕದ ವರ್ಗಾವಣೆಗೆ ತಡೆಯನ್ನು ಉಂಟುಮಾಡುತ್ತದೆ.

ಇದು ಶ್ವಾಸಕೋಶದ ಮೇಲೆ ಪರಿಣಾಮಗಳನ್ನು ಬೀರುವುದರ ಜೊತೆಯಲ್ಲಿ, ಹಲವು ರೋಗಕಾರಕ ಸೂಕ್ಷ್ಮಜೀವಿಗಳು ಇತರ ಅಂಗಗಳ ಮೇಲೆ ಪರಿಣಾಮವನ್ನು ಬೀರುತ್ತವೆ ಹಾಗೂ ಇದು ದೇಹದ ವಿವಿಧ ಅಂಗಗಳ ಚಟುವಟಿಕೆಗಳ ಮೇಲೆ ಪರಿಣಾಮ ಬೀರುವ ಮೂಲಕ ಕಾಯಿಲೆಯನ್ನು ಉಂಟುಮಾಡುತ್ತದೆ. ರೋಗಕಾರಕ ಸೂಕ್ಷ್ಮಜೀವಿಗಳು ಬ್ಯಾಕ್ಟೀರಿಯಾದ ಸೋಂಕಿಗೆ ದೇಹವು ಹೆಚ್ಚು ಗುರಿಯಾಗುವಂತೆ ಎಡೆ ಮಾಡಿಕೊಡುತ್ತದೆ; ಈ ಕಾರಣಕ್ಕೆ, ಬ್ಯಾಕ್ಟೀರಿಯಾ ಉಂಟುಮಾಡುವ ನ್ಯುಮೋನಿಯಾ ಸಾಮಾನ್ಯವಾಗಿ ವೈರಲ್ ನ್ಯುಮೋನಿಯಾವನ್ನು ಹೆಚ್ಚು ಸಂಕೀರ್ಣಗೊಳಿಸುತ್ತದೆ.

ಚಿಕಿತ್ಸೆ
ಇನ್ಫ್ಲುಯೆನ್ಜ A ಅಥವಾ B ಕಾರಣವಾಗುವ ವೈರಲ್ ನ್ಯುಮೋನಿಯದ ಪರಿಸ್ಥಿತಿಗಳಲ್ಲಿ, 48 ಗಂಟೆಗಳಲ್ಲಿ ರೋಗಲಕ್ಷಣ ಆರಂಭಗೊಂಡ ರೋಗಿಗಳಿಗೆ ಒಸೆಲ್ಟಮಿವಿರ್ ಅಥವಾ ಜನಮಿವಿರ್ ಔಷಧಗಳಿಂದ ಅನುಕೂಲ ಉಂಟಾಗಬಹುದು. ರೆಸ್ಪಿರೆಟರಿ ಸಿಂಟಾಕ್ಟಿಕಲ್ ವೈರಸ್ (RSV) ಗೆ ರಿಬವಿರಿನ್ ನೀಡುವ ಮೂಲಕ ಚಿಕಿತ್ಸೆ ಮಾಡಬಹುದು, ಹರ್ಪಿಸ್ ಸಿಂಪ್ಲೆಕ್ಸ್ ವೈರಸ್ ಹಾಗೂ ವಾರಿಸೆಲ್ಲ-ಜೋಸ್ಟರ್ ವೈರಸ್ ಸೊಂಕುಗಳಿಗೆ ಸಾಮಾನ್ಯವಾಗಿ ಅಸಿಕ್ಲೊವಿರ್ ನೀಡಲಾಗುತ್ತದೆ, ಈ ನಡುವೆ ಸೈಟೋಮೆಗಲೋವೈರಸ್ ನಿಂದ ಬಳಲುವ ರೋಗಿಗಳಿಗೆ ಗನ್ಸಿಕ್ಲೊವಿರ್ ನೀಡಿ ಚಿಕಿತ್ಸೆ ಮಾಡಲಾಗುತ್ತದೆ. SARS ಕಾರೋನವೈರಸ್, ಅಡೆನೋವೈರಸ್, ಹಂತಾವೈರಸ್, ಪ್ಯಾರಾಇನ್ಫ್ಲುಯೆಂಜ ಅಥವಾ H1N1ನಿಂದ ಉಂಟಾಗುವ ನ್ಯುಮೋನಿಯಕ್ಕೆ ಯಾವುದೇ ಪರಿಣಾಮಕಾರಿ ಚಿಕಿತ್ಸೆಗಳಿಲ್ಲ; ಚಿಕಿತ್ಸೆಯು ಬಹಳ ದೊಡ್ಡ ಮಟ್ಟದಲ್ಲಿ ಸಹಕಾರಿಯಾಗಿರುತ್ತವೆ.

ಉಲ್ಲೇಖಗಳು‌‌

ನ್ಯುಮೋನಿಯ
ರೋಗಗಳು
ನಾಲ್ಕುನಾಡು ಅರಮನೆ

ನಾಲ್ಕುನಾಡು ಅರಮನೆಯು ಕೊಡಗು ಜಿಲ್ಲೆಯ ಮಡಿಕೇರಿ ತಾಲೂಕಿನಲ್ಲಿದೆ. ಕೊಡಗನ್ನು ಕ್ರಿಸ್ತ ಶಕ ಸುಮಾರು ೧೬೦೦ರಿಂದ ೧೮೩೪ರವರೆಗ ಆಳಿದ ಇಕ್ಕೇರಿಯ ಲಿಂಗಾಯತ ರಾಜರು ಮಡಿಕೇರಿಯನ್ನು ರಾಜಧಾನಿಯನ್ನಾಗಿ ಮಾಡಿಕೊಂಡಿದ್ದರು. ಈ ಸ್ಥಳ ಎದ್ದು ಕಾಣುವಂತಿದ್ದು, ಶತ್ರುಗಳಿಂದ ತಲೆಮರೆಸಿರಲು, ಅಥವಾ ಇನ್ಯಾವದೇ ಕಾರಣಕ್ಕಾಗಿ ಗೋಪ್ಯವಾಗಿರಲು ಆಗಿನ ಕಾಲಕ್ಕೆ ದುರ್ಗಮವಾಗಿದ್ದ ನಾಲ್ಕುನಾಡಿನಲ್ಲಿ ಈ ಅರಮನೆಯನ್ನು ಕಟ್ಟಿಸಿದರು.

ಅರಮನೆಯ ರೂಪರೇಖೆಗಳು
ನಾಲ್ಕುನಾಡು ಮಡಿಕೇರಿಯಿಂದ ಸುಮಾರು ೪೫ ಕಿಲೊಮೀಟರ್ ದೂರದಲ್ಲಿದೆ. ಅರಮನೆಯು ಎರಡು ಅಂತಸ್ತಿನ ಹೆಂಚು ಹೊದಿಸಿದ ಮನೆಯಾಗಿದೆ. ಕಟ್ಟಡದಲ್ಲಿ ಹೇಳಿಕೊಳ್ಳವಂಥ ವಿಶೇಷವೇನಿಲ್ಲ.  ಗೋಡೆಗಳ ಮೇಲೆಯೂ ಮಾಡಿನಲ್ಲೂ ವಿವಿಧ ಬಣ್ಣಗಳ ಚಿತ್ರಗಳಿವೆ.

ಇತಿಹಾಸ
ಕೊಡಗನ್ನು ಆಳುತ್ತಿದ್ದ ಲಿಂಗಾಯತ ರಾಜರಲ್ಲಿ ೯ನೆಯವನಾದ ಮೊದಲನೆಯ ಲಿಂಗರಾಜನು ೧೭೮೦ರಲ್ಲಿ ಸತ್ತಾಗ ಅವನ ಇಬ್ಬರು ಮಕ್ಕಳು - ವೀರರಾಜ ಮತ್ತು ಎರಡನೇ ಲಿಂಗರಾಜ- ಅಪ್ರಾಪ್ತ ವಯಸ್ಕರಾಗಿದ್ದರು. ಇದನ್ನು ದುರುಪಯೋಗಪಡಿಸಿಕೊಂಡು ಮೈಸೂರಿನ ಹೈದರಲಿಯು ಕೊಡಗನ್ನು ಸ್ವಾಧೀನಪಡಿಸಿಕೊಂಡನು. ಆದರೆ ಕೊಡವರು ದಂಗೆಯೆದ್ದು, ಹೈದರಲಿಯನ್ನು ಸೋಲಿಸಿ ಓಡಿಸಿದರು. ಬಳಿಕ ಹೈದರಲಿಯ ಮಗ ಟಿಪ್ಪುವೂ   ವೀರರಾಜನನ್ನು ತನ್ನ ವಶಕ್ಕೆ ತೆಗೆದುಕೊಂಡು ಕೊಡಗನ್ನು ಮತ್ತೆ ಸ್ವಾಧೀನಪಡಿಸಿಕೊಂಡನು.

ಟಿಪ್ಪುವಿನ ಬಂಧನದಿಂದ ತಪ್ಪಿಸಿಕೊಂಡ ವೀರರಾಜನು ಕೊಡವರ ಸಹಾಯದಿಂದ ಟಿಪ್ಪುವಿನ ವಿರುದ್ಧ ಸತತವಾಗಿ ಯುದ್ಧ ಮಾಡುತ್ತಿರುವಾಗ ಅವನ ಕುಟುಂಬವನ್ನು ಸುರಕ್ಷಿತವಾದ ಸ್ಥಳದಲ್ಲಿಡಲು ಯೋಜಿಸುತ್ತಿದ್ದನು. ಆ ಸಂದರ್ಭದಲ್ಲಿ ಅವನ ಆಪ್ತ ಕಾರ್ಯಕಾರರಲ್ಲಿ ಒಬ್ಬನಾದ ಕೇಟುವಳಿರ ಅಚ್ಚುವಂಣನು ಪಾಡಿ ನಾಲ್ಕುನಾಡಿನ ಯುವಕಪಾಡಿ ಗ್ರಾಮದಲ್ಲಿ ಒಂದು ಅರಮನೆಯನ್ನು ಕಟ್ಟಿಸಲು ಸೂಚಿಸಿದನು. ಈ ಪ್ರದೇಶವು ಒಂದು ಬೆಟ್ಟದ ಮೇಲಿದ್ದು, ಕಾಡುಗಳಿಂದಲೂ ಆಳವಾದ ಕಣಿವೆಗಳಿಂದಲೂ ಸುತ್ತುವರೆದಿತ್ತು. ಬಯಲು ಸೀಮೆಯ ಟಿಪ್ಪುವಿನ ಸೈನಿಕರಿಗೇ ಅಲ್ಲದೆ ಕೊಡಗಿನವರಿಗೂ ದುರ್ಗಮವಾಗಿತ್ತು.

ವೀರರಾಜನಿಗೆ ಮನೆ ಕಟ್ಟಲು ನಿರ್ದೇಶಿಸಲ್ಪಟ್ಟ ಪ್ರದೇಶವು ಪುಲಿಯಂಡ ಮನೆತನಕ್ಕೆ ಸೇರಿತ್ತು. ಆ ಮನೆತನದ ಮುಖ್ಯಸ್ಥನಾದ ಪೊನ್ನಪ್ಪನನ್ನು ಕರೆಸಿ, ತಾನು ಮನೆ ಕಟ್ಟಲು ಉದ್ದೇಶಿಸಿರುವ ಪ್ರದೇಶಕ್ಕೆ ಬದಲಾಗಿ ಅವನಿಗೆ ಅನುಕೂಲವಾಗಿರುವ ಬೇರೆ ಯಾವದೇ ಪ್ರದೇಶವನ್ನು ಕೇಳಿ ಪಡೆದುಕೊಳ್ಳಬಹುದೆಂದು ಆದೇಶಿಸಿದನು. ಪುಲಿಯಂಡ ಮನೆತನಕ್ಕೆ ಎಡೆನಾಲ್ಕುನಾಡಿನ (ಈಗಿನ ವೀರರಾಜಪೇಟೆಯ ಸಮೀಪದ) ಮಗ್ಗುಲ ಗ್ರಾಮದ ಚೋಕಂಡ ಮನೆತನದಿಂದ ಮದುವೆಯಾಗಿ ಬಂದಿದ್ದವಳೊಬ್ಬಳ ಸೂಚನೆಯಂತೆ ಪೊನ್ನಪ್ಪನು ಮಗ್ಗುಲ ಗ್ರಾಮದಲ್ಲಿ ಭೂಮಿಯನ್ನು ಕೇಳಿದನು. ರಾಜನು ಅದಕ್ಕೆ ಸಮ್ಮತಿಸಿ, ಹಾಗೆಯೇ ಪುಲಿಯಂಡ ಮನೆತನದವರು ಅಲ್ಲಿನೆಲೆಸಲು ಅನುಕೂಲ ಮಾಡಿಕೊಟ್ಟನು.

ಹೀಗೆ ನಾಲ್ಕುನಾಡಿನ ಅರಮನೆಯ ಕೆಲಸವು ಆರಂಭವಾಗಿ ಕೆಲವು ತಿಂಗಳುಗಳ ಬಳಿಕ ೧೭೯೧ರ ಡಿಸೆಂಬರಿನಲ್ಲಿ ಪೂರ್ಣಗೊಂಡಿತು.

ಆಧಾರ

ಕೊಡಗಿನ ಇತಿಹಾಸ - ಡಿ ಎನ್ ಕೃಷ್ಣಯ್ಯ - ಪ್ರಸಾರಾಂಗ, ಮೈ ವಿ ವಿ - ೧೯೭೪.

ನಾಲ್ಕುನಾಡು ಅರಮನೆ - ಕರ್ನಾಟಕ ರಾಜ್ಯ

ಕೊಡಗು ಜಿಲ್ಲೆ

ಕೊಡವರು
ಭಾರತೀಯ ಶಾಸನಗಳು

೧)ಅಲಹಬಾದ ಸ್ತಂಭ ಶಾಸನ  
೨)ಕಪ್ಪೆ ಅರಭಟ್ಟನ ಶಾಸನ
೩)ಮಸ್ಕಿ ಶಾಸನ
ಚನ್ನೆ ಮಣೆ

ಚನ್ನೆ ಮಣೆ ಒಂದು ಗ್ರಾಮೀಣ ಆಟ. ಎರಡು ಸಾಲುಗಳಲ್ಲಿ ತಲಾ ಏಳು ಕುಳಿಗಳನ್ನು ಹೊಂದಿರುವ ಒಂದು ಮರದ ಮಣೆಯಲ್ಲಿ ಚನ್ನೆ ಕಾಯಿಗಳನ್ನು ಉಪಯೋಗಿಸಿ ಇದನ್ನು ಆಡಲಾಗುತ್ತದೆ.

ಆಡುವ ವಿಧಾನ
ಮರದಿಂದ ತಯಾರಿಸಿದ ಮಣೆಯಲ್ಲಿ ಎರಡು ಸಾಲುಗಳಲ್ಲಿ ತಲಾ ಏಳು ಕುಳಿಗಳಲ್ಲಿ ಚನ್ನೆ ಕಾಯಿ ಅಥವಾ ಹುಣಸೆ ಬೀಜಗಳನ್ನು ಉಪಯೋಗಿಸಿ ಇದನ್ನು ಆಡಲಾಗುತ್ತದೆ. ಎಲ್ಲಾ ವಯೋಮಾನದವರಿಗೂ ಇಷ್ಟವಾದ ಆಟ. ಒಂದು ಮಣೆಯಲ್ಲಿ ಇಬ್ಬರು ಆಡಬಹುದು. ಮೊದಲಿಗೆ ಪ್ರತಿ ಕುಳಿಯಲ್ಲೂ ೪ ಕಾಯಿಗಳನ್ನು ಹಾಕಬೇಕು. ಇಬ್ಬರೂ ಆಟಗಾರರೂ ಒಂದೊಂದು ಸಾಲನ್ನು ಆರಿಸಿಕೊಳ್ಳಬೇಕು. ತಮ್ಮ ಸಾಲಿಗೆ ಸೇರಿದ ಯಾವುದಾದರೊಂದು ಕುಳಿಯಿಂದ ಕಾಯಿಗಳನ್ನು ತೆಗೆದು, ಒಂದೊಂದಾಗಿ ಮುಂದಿನ ಕುಳಿಗಳಲ್ಲಿ ಹಾಕಬೇಕು. ಕೈಯಲಿದ್ದ ಕಾಯಿಗಳು ಖಾಲಿಯಾದಲ್ಲಿ ನಂತರದ ಕುಳಿಯಿಂದ ಮತ್ತೆ ಕಾಯಿಗಳನ್ನು ತೆಗೆದು, ಮುಂದಿನ ಕುಳಿಗಳಿಗೆ ಹಾಕಬೇಕು. ಒಂದೊಮ್ಮೆ ನಂತರದ ಕುಳಿ ಖಾಲಿ ಇದ್ದಾಗ, ಅದರ ಮುಂದಿನ ಕುಳಿ ಹಾಗೂ ಅದರ ಎದುರಿನ ಕುಳಿಯಲ್ಲಿರುವ ಕಾಯಿಗಳೆಲ್ಲವೂ ಆಟಗಾರನಿಗೆ ಸಿಗುತ್ತವೆ. ಹೀಗೆ ಎಲ್ಲಾ ಕಾಯಿಗಳೂ ಖಾಲಿಯಾಗುವ ತನಕ ಇಬ್ಬರೂ ಆಡಬೇಕು. ಕೊನೆಗೆ ಹೆಚ್ಚು ಕಾಯಿಗಳನ್ನು ಹೊಂದಿರುವವರು ವಿಜಯಿಗಳಾಗುತ್ತಾರೆ.

ಉಲ್ಲೇಖಗಳು

ಗ್ರಾಮೀಣ ಆಟಗಳು
ಗಣನಶಾಸ್ತ್ರ

ಗಣನಶಾಸ್ತ್ರ ಗಣಿತದ ಇತ್ತೀಚಿನ ವಿಭಾಗಗಳಲ್ಲೊಂದು. ಗಣಕಗಳ ಆವಿಷ್ಕಾರದ ನಂತರ ವೇಗವಾಗಿ ಬೆಳೆಯುತ್ತಿರುವ ಶಾಸ್ತ್ರ. ಗ್ರೀಕರು ಶೋಧಿಸಿದ ತರ್ಕವನ್ನು ಬಳಸಿಕೊಂಡರೂ ಬೂಲ ಎಂಬ ಗಣಿತಜ್ಞನ ಕೊಡುಗೆಯಿಂದಾಗಿ ಇದನ್ನು ಬೂಲಿಯನ್ ಅಲ್ಜಿಬ್ರಾ ಎಂದೂ ಕರೆಯುವರು. ಈಗ ಗಣನಶಾಸ್ತ್ರ
ಇವೆಲ್ಲವುಗಳನ್ನೂ ಮೀರಿ ಬೆಳೆದಿದೆ.

ಗಣಿತ
ಎಚ್ ಬಿ ವಾಲೀಕಾರ

ಡಾ. ಎಚ್.ಬಿ. ವಾಲೀಕಾರರವರು  ವಿಜಯಪುರ ಜಿಲ್ಲೆ ಮುದ್ದೇಬಿಹಾಳ ತಾಲ್ಲೂಕಿನ ಯರಗಲ್ಲ ಗ್ರಾಮದಲ್ಲಿ ಜನಿಸಿದ್ದಾರೆ. ಇವರು ಕರ್ನಾಟಕ ವಿಶ್ವವಿದ್ಯಾಲಯದ ವಿಶ್ರಾಂತ ಕುಲಪತಿಗಳು. ಇವರು ದೇಶದ ಕೆಲವೇ ಕೆಲವು ಗಣಿತಶಾಸ್ತ್ರಜ್ಞರಲ್ಲಿ ಒಬ್ಬರು.

ಸದಸ್ಯರು

 
 Member, Forum for Interdisciplinary Mathematics, New Delhi; Society for Industrial Mathematics, Pune;
 Member, Board of Studies in Mathematics, K.U. Dharwad; Shivaji University, Kolhapur; Kuvempu University, Shimoga and Bangalore University, Bangalore
 Member, Faculty of Science and Technology, K. U, Dharwad and Kuvempu University, Shimoga.
 Member, Board of Appointment, Solhapur University, Solhapur.
 Member, Academic Council P. C. Jabin Autonomous College, Hubli.
 Member, Governing Council Shri. Vivekananda Autonomous College, Madurai (Nominated by UGC).
 UGC nominee for the Planning and Monitoring Board, Sri. Chandrasekhara Saraswathi Viswa Mahavidyalaya, Enathur, Kanchipuram.
 UGC nominee for the Governing Council of Uttarakhand State Government Engineering College. Pauri

ಪುಸ್ತಕಗಳು
 
 Teresa W. Haynes, Stephen T. Hedetniemi, Peter J. Slater "Fundamentals of Domination in Graphs", Marcel Dekker, Inc New York, 1998.
 Teresa W. Haynes, Stephen T. Hedetniemi, Peter J. Slater "Domination in Graphs, Advance Topics", Marcel Dekker, Inc New York, 1998.
 G. Chartarnd and L. Lesnik "Graphs and Digraphs" CRC Press- 2002.
 Jonathan L. Gross, Jay Yellen "Hand Book of Graph Theory" CRC Press-207.
 G. Chartarnd, Ping Zhang - "Introduction to Graph Theory” . TATA McGraw- Hill Edition.
 S. Armugum "Invitation to Graph Theory" (The content of page 137, which runs as H. B. Walikar, B. D. Acharya and E. Sampathkumar are some Indian Mathematicians who have made substantial contribution to the following technical report published by then in 1979 have triggered a considerable amount of research in this area)
 H. B. Walikar, B. D. Acharya and E. Sampathkumar recent developments in the theory of domination in graphs. Technical report 14, MRI 1979.

ಸಹ ಲೇಖಕರು
 Renu Laskar, Dept. of Mathematics, Clemson University, Clemson, SC. U.S.A.
 E. Sampathkumar, UGC Professor Emertus Dept. of Mathematics Manasa Gangotry, Mysore.
 B.D. Acharya, Advisor, Govt. of India, Dept. of Science and Technology, New Delhi.
 S.B. Rao, (Former Director), Indian Statistical Institute, Kolkata.
 Fred Buckley, Professor of Mathematics, Baruch College (CUNY), New York, U.S.A.
 I. Gutman, Faculty of Science, University of Kragujevac, Yugoslovia.
 Y. Hou, Dept. of Mathematics, University of Science and Technology, Hefei, Anhui 230026, China
 S. Arumugam, Dept. of Mathematics, Arulmigu Kalasalingam College of Eng. Anandnagar, Krishnankoil.
 S.T. Hedetniemi, Clemson University, Clemson, South Carolina.
 S.M. Hedetniemi, Clemson University, Clemson, Carolina.
 J.R.S. Blair, Clemson University, Clemson, South Carolina.

ಕುಲಪತಿಗಳು
ಧಾರವಾಡ
ಗಣಿತಜ್ಞರು